Yen Melompat Lebih Tinggi Selepas Pengumuman Dasar Dari Bank of Japan

Yen melonjak berbanding US Dollar pada hari Jumaat sejurus selepas dasar monetari diumumkan oleh Bank of Japan. Pelabur dilihat kecewa kerana mereka mengharapkan lebih banyak rangsangan radikal dapat dicapai sewaktu pengumuman terbabit.
US Dollar kali terakhir diniagakan pada 103.46 yen, menurun 1.7% pada hari ini. Ia pada mulanya meningkat kepada 105,75 yen selepas pengumuman BoJ, namun kembali merosot sehingga mencecah angka 102.705 yen.
“USD/JPY dijual disebalik kekecewaan. Selain Dana Dagangan Bursa (ETF), mereka tidak mengumumkan apa-apa,” kata Satoshi Okagawa, penganalisis pasaran global kanan bagi Sumitomo Mitsui Banking Corporation di Singapura.
BoJ mengumumkan peningkatan sederhana dalam pembelian ETF, namun mengekalkan sasaran mata wang asas kepada 80 trillion yen serta pembelian aset lain termasuk bon Jepun.
BoJ juga mengekalkan kadar faedah ke paras negatif, tidak berubah pada nilai 0.1%.
 “BoJ jelas kecewa kerana hanya berkembang melalui pembelian ETF, meninggalkan kadar asas kewangan dan kadar dasar tahunan tidak berubah,” kata Heng Koon How, ahli strategi kanan FX untuk Credit Suisse.
“Kita boleh terus menjangkakan turun naik yang tinggi dan kemungkinan risiko jangka pendek terhadap pengukuhan yen.”
Perdagangan matawang Dollar berbanding Yen menjadi sangat volatile menjelang pengumuman BoJ.
US Dollar Index yang mengukur kekuatan Greenback kali terakhir dinilai pada 96.384.
Euro merosot 1.7% kepada 114.63 yen.


Ini Berita Dinantikan Pelabur Emas Menjelang Keputusan Fed

Permulaan yang baik dipamerkan dagangan emas ketika pasaran menantikan pengumuman dasar oleh Federal Reserve (Fed) pada awal pagi Khamis (waktu Malaysia).
Setelah merosot di bawah paras harga $1,800 per auns, logam berharga emas kembali mencatatkan peningkatan pada $1,806 pada awal sesi Eropah selepas menyaksikan bacaan memberangsangkan dari data inflasi Australia pada suku kedua tahun ini.
Emas cenderung untuk meningkat sekiranya berlaku peningkatan inflasi, kerana ia dianggap sebagai lindung nilai kepada inflasi.
 Antara yang menjadi tumpuan pasaran pada ketika ini adalah pertemuan dua hari Jawatankuasa Pasaran Terbuka Rizab Persekutuan (FOMC) yang telah bermula pada hari Selasa dan berakhir pada awal pagi nanti.
Federal Reserve (Fed) dijangka akan terus membincangkan tentang pengurangan pembelian aset dan pelabur akan mencari petunjuk jelas mengenai bila para pembuat dasar akan mula melaksanakannya.
Namun, ketidakpastian yang disebabkan peningkatan kes Covid-19 susulan penularan varian Delta di seluruh dunia, mungkin akan memberi alasan yang baik kepada pegawai Fed untuk mempertimbangkan bagi memperlambatkan garis masa untuk mengurangkan pembelian aset.


Benarkah Tanggapan Penganalisis Bahawa Disember Merupakan Bulan Yang Agak Suram Buat Logam Kuning?

Harga emas agak merosot pada Jumaat menjelang data pekerjaan AS yang bakal menentukan prospek peningkatan kadar oleh Fed bulan ini.
Jika data NFP dilaporkan meningkat seperti yang dirancang, ia sudah dianggap mencukupi bagi kebanyakan penganalisis untuk memberi jaminan kepada Fed untuk mengetatkan jaminan terhadap pasaran buruh.
Harga emas di Comex meningkat sebanyak 0.57% kepada $1,176.05 satu troy ounce. Sementara itu, silver futures dijangka meningkat dan copper futures merosot.
 Semalam, harga emas jatuh selepas data aktiviti pembuatan US mengimbangi semula laporan tuntutan awal pengangguran yang agak mengecewakan.
Data yang semakin mengukuh ini menybabkan Fed akan mengambil pendekatan yang lebih agresif terhadap dasar monetari pada bulan ini. Fed enggan menaikkan kadar sewaktu pemerintahan Obama berikutan prestasi ekonomi yang agak suam. Ekonomi ketika itu sedang memulih daripada kemelesetan yang agak teruk pada tahun 2007.
Jangkaan pasaran terhadap dasar monetari yang lebih ketat akan memberi tekanan berganda buat emas bulan ini.
23 Buah Negara Ini Tersenarai Sebagai Negara Yang Mempunyai Pekerja Paling Gembira dan Setia di Dunia!


Trump Menggesa The Fed Agar Memotong Kadar Faedah Dengan “Kadar Yang Besar”!

Presiden Donad Trump telah melancarkan kritikan sekali lagi ke arah The Fed pada hari ini dengan menggesa agar the Fed memotong kadar faedah dengan kadar yang besar menjelang penampilan pengerusi the Fed Jerome Powell di Simposium Ekonomi 2 hari lagi.
Menurut Trump, masalah yang dihadapi sekarang ialah Powell dan the Fed. Amerika Syarikat akan mencatat pertumbuhan ekonomi yang pantas jika tindakan yang tepat dilakukan iaitu pemotongan kadar faedah dengan kadar yang besar.
Trump telah menuduh bahawa polisi yang diterapkan the Fed adalah salah dan beliau juga merungut bahawa kadar faedah harus diturunkan pada paras yang lebih rendah yang dikecapi.
 Trump juga telah beberapa kali mengulangi bahawa polisi monetari yang diterapkan adalah lemah. Pertumbuhan GDP bertumbuh dengan kadar perlahan secara tahun pada suku kedua iaitu pada 2.1%. Pertumbuhan yang paling perlahan dalam tempoh 2 tahun.
Walaubagaimanapun the Fed juga beberapa kali menekankan bahawa bank pusat adalah badan yang terpisah dan tidak akan tunduk pada tekanan politik.
Pasaran menjangkakan the Fed akan memotong kadar faedah sebanyak 25 mata asas pada mesyuarat akan datang pada bulan September. Disisi Trump, pemotongan kadar faedah sebanyak 100 mata asas adalah kadar yang ideal.


Adakah US Dollar Akan Dikuasai Bear Pula?

Mengikut analisis Hans Redeker yang bekerja di Morgan Stanley sebagai ketua strategi matawang global, US Dollar bakal turun sebanyak 5% dalam masa beberapa bulan akan datang kerana Federal Reserve (Fed) tidak bercadang untuk menaikkan kadar dalam masa terdekat ini dan data ekonomi US juga akan bertambah teruk. Berdasarkan indikator pula, permintaan domestik US bakal pudar dalam bulan-bulan akan datang.
Analisa di atas mula menampakkan tanda-tanda apabila greenback jatuh sebanyak 1.3% pada hari Jumaat lepas malahan tutup pada minggu yang teruk sejak April lepas. Ini disebakan Jabatan Perdagangan mengumumkan keluaran dalam negara secara kasar mara pada kadar separuh dari yang dijangkakan oleh pakar ekonomi sebelum ini.
 Sebelum ini, kita boleh lihat greenback ada membuat rally pada beberapa minggu baru-baru ini. Tetapi rally ini hanya bersifat sementara dan sebenarnya dikuasai oleh spekulasi bahawa Fed akan membuat kenaikan kadar pada minggu-minggu akan datang berdasarkan data yang lebih baik dari jangkaan dalam pekerjaan, jualan runcit dan pengeluaran perindustrian.
Malangnya, harapan untuk bull didalam Dollar pudar apabila pengumuman dasar suam-suam kuku pada rabu lepas hanya menampakkan signal pergerakkan ke arah dasar kewangan yang lebih ketat. Selain dari itu juga, pengumuman GDP pada hari Jumaat lalu menunjukkan kenaikan tahunan 1.2% dalam tempoh April – Jun, kurang dari yang dijangkankan pakar ekonomi Bloomberg iaitu sebanyak 2.5%.
Ada spekulasi yang menjangkakan hanya terdapat 1/3 peluang akan berlaku kenaikan kadar untuk tahun ini. Bagi mengetahui perancangan dasar Fed untuk tahun ini, kita harus tunggu keputusan data bulan Julai bagi gaji dan pembuatan kerana ini akan memberi pembacaan yang lebih jelas untuk dasar tahun ini.


Analisis GOLD – Emas Bakal Sasar Untuk Lepas Zon $1,870

Walaupun tidaklah begitu ketara peningkatan nilai emas pada awal minggu ini, namun komoditi logam kuning itu berjaya mengatasi paras harga pada minggu lalu.
Seperti yang dapat diperhatikan pada carta harga XAU/USD yang mengukur nilai emas berbanding US dolar, harga paparkan corak kenaikan di awal minggu pada dagangan Isnin semalam.
Faktor penyusutan US dolar memberi ruang untuk emas kembali meningkat, walaupun sentimen pasaran yang semakin memulih dilihat tidak begitu memberi kelebihan terhadap aset safe-haven.
Oleh itu, walaupun harga emas menunjukkan peningkatan di awal minggu, namun pergerakan harga dilihat masih bergerak dalam julat yang terhad.
Namun, pelabur masih boleh menarik nafas lega ekoran petunjuk bagi pergerakan bullish harga masih terdapat pada carta XAU/USD dengan harga kekal berada di atas paras sokongan Moving Average 50 (MA50) pada rangka masa jam.
Setelah harga mencapai paras ketinggian terbaru di awal minggu sekitar 1864.00, harga susut semula berlegar di zon 1850.00 di penghujung sesi New York bersambung sehingga dagangan sesi Asia dan Eropah hari ini (Selasa).
Jika harga kembali memaparkan kenaikan, mengatasi paras ketinggian semalam akan mendorong harga untuk menguji zon tumpuan pada rintangan 1870.00.
 Melepasi zon tersebut seterusnya akan menjangkakan kenaikan diteruskan pula ke zon rintangan pada ketinggian 1900.00.
Pelabur walau bagaimanapun tetap berjaga-jaga sekiranya harga emas kembali membuat terjunan semula untuk isyarat pergerakan trend bearish.
Penurunan harga dilihat akan kembali menuju ke paras 1830.00 untuk menguji paras penting tersebut.
Dan penurunan lebih rendah selanjutnya akan kembali semula ke zon support utama pada 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Reaksi Data CPI, EUR/USD ‘Spike’ Ke Paras $1.1000

Menjadi tumpuan utama pada sesi New York semalam adalah terbitan data indeks harga pengguna (CPI) Amerika Syarikat (AS) untuk bulan April yang telah mengundang reaksi menarik pasaran.
Dijangka kekal di paras 5.0%, kadar inflasi tahunan AS sedikit rendah pada 4.9% menandakan penurunan inflasi 10 bulan berturut-turut ke paras paling rendah sejak April 2021.
Ini telah memberi kesan penyusutan awal US dolar sebaik sahaja laporan data diterbitkan, namun kembali pulih semula menuju dagangan penutup sesi New York.
Menuju mesyuarat polisi seterusnya, pasaran melihat unjuran lebih jelas untuk Federal Reserve (Fed) semakin menuju ke arah pelonggaran dasar monetari selepas bacaan inflasi yang semakin menurun.
Namun, perlu diteliti lagi data-data yang akan diterbitkan selepas ini berikutan laporan pekerjaan NFP yang positif minggu lalu masih membuka ruang untuk pengetatan dasar boleh diteruskan lagi oleh Fed.

Menilai pergerakan harga pada carta EUR/USD semalam, berlaku lonjakan harga ketika reaksi awal terhadap data diterbitkan namun pergerakan tidak begitu drastik dengan momentum yang agak terhad.
Pada mulanya harga yang berada di paras sokongan 1.09500 telah melonjak hingga mencapai semula paras tumpuan 1.10000 susulan penyusutan awal US dolar.
 Namun, harga melantun turun semula dari paras 1.10000 tersebut sebelum akhirnya menutup dagangan penghujung sesi sedikit rendah.
Menyambung pembukaan sesi Asia pagi ini (Khamis), harga berlegar perlahan di bawah paras 1.10000 namun berada di atas paras sokongan Moving Average 50 (MA50) pada rangka masa 1 jam yang memberi isyarat untuk pergerakan bullish.
Harga perlu membuat kenaikan melepasi 1.10000 sebelum pelabur boleh menjangkakan kenaikan lebih tinggi akan diteruskan harga dengan unjuran US dolar bakal melemah sehingga ke penghujung minggu.
Kenaikan bakal menuju semula zon rintangan pada 1.10800 dan jika berjaya tembus lebih tinggi, harga akan catatkan paras ketinggian terbaru dengan sasaran seterusnya adalah pada 1.12000.
Namun jika situasi berubah menuju penghujung minggu ini, harga yang menjunam dari zon 1.10000 bakal ke zon sokongan 1.09000.
Sekiranya zon ini gagal membendung kejatuhan lebih parah harga, paras tumpuan pada 1.08000 berkemungkinan mampu dicecah semula.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


News & Sentimen Gbp/Usd Minggu Ini (20-24 Februari)

Gbp/Usd mengakhiri sesi minggu lalu dengan dagangan yang ‘ranging‘ dan ditutup pada harga 1.2405 pada Jumaat. Pada minggu tersebut pasangan matawang ini susut 0.62%.
Data-data inflasi mula menunjukkan kejatuhan yang sejajar dengan keputusan Bank of England sebelum ini untuk mengekalkan kadar dan menunggu lebih bukti bagi membuat keputusan di masa akan datang. Kejatuhan data-data ini telah banyak melemahkan matawang Gbp dengan harga pengguna kurang daripada jangkaan dan juga kejatuhan pendapatan purata. Ini diburukkan lagi dengan penyusutan jualan runcit yang dikeluarkan pada Jumaat.
Kejatuhan Gbp dimulakan pada hari Selasa dengan harga pengguna susut 0.5% pada Januari dengan bacaan dari tahun ketahun naik 1.8% dari catatan 1.6% sebelum ini yang menunjukkan harga lebih banyak jatuh pada tempoh tersebut. Pound Sterling jatuh mendadak selepas data ini dikeluarkan dengan Gbp/Usd melemah hampir 100 pip ke paras terendah 1.2442.
 Rabu pula, data purata pendapatan (Average Earnings Index) lemah dari jangkaan dengan kenaikan hanya 2.6% sehingga Disember dari 2.8% yang dicatatkan sebelum ini berbanding dengan jangkaan 2.8%.
Manakala pada Jumaat, perbelanjaan dalam sektor domestik UK semakin perlahan pada Januari selepas merekodkan penyusutan jualan runcit (retail sales) pada 2.3% pada Disember. Jualan runcit bulan lalu merekodkan kejatuhan 0.3% dengan jangkaan kali ini kenaikan di sekitar 1.0%.
Data minggu lalu secara keseluruhannya, mengekalkan jangkaan kepada tekanan kenaikan harga yang memberi kesan kepada kejatuhan jualan pada 2017 yang akan mengurangkan pertumbuhan ekonomi (GDP). Hal ini telah dijangka oleh Bank of England (BoE) yang masih legi mengekalkan polisi pelonggaran walaupun terdapat tanda-tanda kenaikan harga mendadak baru-baru ini.
Minggu ini ‘volatility‘ berkemungkinan semakin meningkat dengan Parlimen UK atau lebih spesifik lagi ‘House of Lords‘ akan mendebatkan isu Brexit pada hari ini dan Selasa. Selepas mendapat kebenaran dari ‘House of Commons‘ sebelum ini, kini halangan terakhir bagi meneruskan proses Brexit adalah ‘House of lords‘.


Sentimen Terkini Pasaran Pada Awal London Open

Matawang US dollar tidak banyak berubah setakat pada awal sesi Eropah dengan pasaran sedang menunggu keterangan yang akan disampaikan oleh Jerome Powell di Kongres Amerika Syarikat pada malam ini.
Matawang paling banyak bergerak pada hari ini adalah NZD dengan membuat lonjakan sekitar pukul 11 pagi tadi berikutan data Core-CPI yang memberangsangkan.
Indeks US dollar yang mengukur kekuatan matawang greenback berbanding enam matawang yang lain susut 0.11% setakat pada pukul 3.00 petang.
Major pair seperti EUR/USD setakat ini membuat kenaikan 0.19% di mana GBP/USD meningkat 0.12%. USD/JPY setakat ini pula naik 0.07%, USD/CAD susut 0.12% dengan USD/CHF membuat penurunan 0.11%. Pair AUD/USD dan NZD/USD pula masing-masing meningkat 0.16% dan 0.71% setakat ini.
 Matawang paling kuat setakat ini adalah NZD dan matawang paling lemah adalah JPY dan seterusnya USD. Dengan menggabungkan matawang paling kuat dan lemah, pair NZD/JPY dan NZD/USD masing-masing merekodkan kenaikan 0.79% dan 0.71%.
Matawang NZD adalah matawang yang terkuat pada sesi Asia dan awal sesi Eropah pada hari Selasa. Lonjakan oleh matawang NZD berlaku sekitar pukul 11 pagi waktu Malaysia selepas data Core-CPI merekodkan bacaan lebih daripada jangkaan.
Data inflasi CPI New Zealand yang dikeluarkan pada pukul 6 pagi tadi hanya merekodkan kenaikan 0.40% kurang daripada jangkaan kenaikan 0.50%. Walaubagaimanapun, pasaran lebih fokus kepada data yang dikeluarkan sekitar pukul 11 pagi tadi di mana data Core-CPI  secara tahunan meningkat sebanyak 1.7% berbanding bacaan 1.6% sebelum ini.
NZD seterusnya melonjak berbanding beberapa beberapa matawang yang lain selepas data ini dikeluarkan.


Boom! GBP/USD ‘Meletup’ 200 Pips!

Ketidaktentuan sentimen pasaran pada Rabu telah menjadi pemacu utama pergerakan harga dalam pasaran membuatkan pelabur turut gelisah.
Menjadi tumpuan utama adalah pada sesi Eropah apabila pergerakan lemah matawang Pound pada beberapa sesi sebelumnya telah memperlihatkan harga ‘meletup’ melonjak tinggi sehingga kenaikan harian mencecah 200 pips!
Ini adalah disebabkan laporan berkenaan rundingan Brexit di mana UK bakal melanjutkan tempoh rundingan selepas tarikh akhir yang ditetapkan pada hari ini iaitu 15 Oktober.
Walaupun sebelum ini Pound terkesan dengan kenyataan bank pusat England yang sedang mempertimbangkan kadar faedah negatif, namun perkembangan positif rundingan Brexit cukup untuk mengukuhkan semula dagangan Pound semalam.
Pada carta harga bagi pasangan matawang GBP/USD semalam, harga pada mulanya meneruskan penurunan di sesi Asia sekitar 80 pips.
Namun, trend harga berubah di sesi Eropah apabila harga melonjak semula 200 pips bersambung ke sesi dagangan New York melepasi paras penting 1.3000.
Paras tertinggi harian dicapai semalam mencecah 1.30640, tidak berjaya mengatasi ketinggian hari sebelumnya dan menutup dagangan 50 pips lebih rendah.
 Memulakan dagangan di sesi Asia di atas paras 1.3000, harga dilihat masih mengekalkan momentum kenaikan walaupun pergerakan harga perlahan.
Kenaikan akan dijangkakan mengatasi paras rintangan minggu ini sekitar 1.30800 sebelum diteruskan menuju zon resistance 1.32000.
Namun, berwaspada jika arah pergerakan harga kembali berubah dan membuat penurunan semula di bawah paras 1.30000.
Penurunan dilihat akan kembali semula ke zon RBS (resistance become support) di bawah paras 1.29000.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis teknikal NZD/USD – Timeframe H1 – 11/1/2018

 Seperti jangkaan analisis pada 9/1/2018 – NZD/USD berjaya untuk bullish selepas ia melakukan pullback dan mencapai target sekitar 0.7214. Secara teknikal, sekiranya harga masih berada di atas paras harga Key Support ketika ini, potensi untuk ia breakout Key Resistance untuk membentuk new HH adalah tinggi.
Oleh itu, target bullish yang berpotensi dicapai jka breakout Key Resistance adalah 0.7235 atau ke sekitar 0.7260. Walaubagaimanapun, jika breakout Key Support ia akan bearish ke sekitar harga 0.7160. Kesimpulannya, dengan momentum yang masih bullish di timeframe H4 dan H1 dan masih tiada sebarang signal sell terbentuk, kebarangkalian untuk ia bullish adalah tinggi berbanding bearish.


Harga Minyak Jatuh Di Pasaran Asia Menjelang Data Bekalan Minyak API Malam Ini

Harga minyak mentah jatuh pada sesi Asia hari Rabu menjelang laporan data bekalan mingguan yang pertama oleh American Petroleum Institute (API) selepas ribut taufan Harvey menimpa industri minyak US minggu lepas dan para pelabur turut mengambil langkah berjaga-jaga dengan ribut Irma yang menghampiri Florida.
Di New York Mercantile Exchange, kotrak minyak West Texas Intermediate (WTI) bagi bulan Oktober jatuh 0.16% kepada $48.58 setong, manakala minyak brent di London Intercontinental Exchange, susut 0.47% kepada $53.13 setong setakat jam 11.53 pagi.
Semalam, pasaran minyak melonjak tinggi berikutan kilang penapisan di kawasan persisiran pantai yang ditimpa ribut Harvey mula beroperasi semula.
Harga minyak terus menutup kerugian minggu lepas berikutan saluran paip, kilang penapisan dan laluan pengangkutan di kawasan Texas dan Lousiann telah mula beroperasi selepas terpaksa dihentikan seketika akibat banjir besar daripada taufan Harvey. Operasi yang beransur pulih meningkatkan kapisiti penapisan minyak di US yang telah tutup hampir suku peratus daripada penapisan sedia ada.
 Menurut Commerzbank, hampir 2 juga tong sehari yang bersamaan 11% daripada kapsiti penapisan minyak US masih tidak beroperasi pada hari Isnin. Presiden Lipow Oil Associate, Andy Lipow menjelaskan kilang penapisan terbesar US di Port Arthur dijangka tidak akan kembali kepada kapasiti yang asal sekurang-kurangnya untuk tempoh empat minggu.
Pasaran minyak yang bermula tinggi minggu ini mungkin akan ditekan dengan penganalaisis pasaran menjangkakan laporan bekalan daripada Energy Information Agency (EIA) pada hari esok akan menunjukkan peningkatan pada pengeluaran minyak berikutan permintaan daripada kilang penapisan yang merosot pada minggu lepas.
Sementara itu, ribut Irma yang mungkin boleh bergerak kearah kawasan pelantar minyak dan gas di Amerika turut menambahkan kebimbangan para pelabur.
Pengasas perunding tenaga Petromatrix GmbH di Switzerland, Olivier Jakob menjelaskan, “Arah ribut Irma telah berubah dengan ketara ke arah barat untuk dua hari berturut-turut, dan mungkin boleh berubah untuk 2 hari seterusnya”.


GBP/USD Bakal Melonjak Tinggi Susulan Keputusan Mesyuarat BOE

Matawang Pound Britain pamerkan pengukuhan pada pembukaan sesi pasaran Eropah susulan keputusan mesyuarat polisi bank pusat England diumumkan.
Bank of England (BOE) seperti yang dijangkakan telah mengekalkan kadar faedah tidak berubah di paras 0.10% dan memberi isyarat bahawa kadar faedah negatif adalah tidak bersesuaian pada waktu ini.
Walaupun begitu, kadar faedah tidak akan dinaikkan dalam masa terdekat sehingga kadar inflasi kembali menuju ke arah sasaran dan ahli jawatankuasa mesyuarat juga bersetuju untuk tidak melanjutkan program pembelian bon.
Ini telah mencetuskan momentum lonjakan buat dagangan Pound Sterling dan dapat dilihat pergerakan harga pada carta pasangan matawang GBP/USD mencatatkan kenaikan ke paras ketinggian terbaru lagi pada minggu ini.
Pelabur bakal menjangkakan harga akan meneruskan kenaikan lebih tinggi pada carta GBP/USD susulan dagangan US dolar buat masa ini terus bergerak lemah ekoran beberapa faktor yang memberi tekanan menjelang laporan data pekerjaan NFP Amerika Syarikat (AS) pada Jumaat.
Kenaikan harga dijangkakan akan menuju ke paras ketinggian terbaru melepasi 1.32000. Kenaikan selanjutnya bakal menjadikan resistance pada dagangan Disember 2019 iaitu pada 1.35000 sebagai destinasi kenaikan yang lebih tinggi.
 Namun jika harga kembali membuat penurunan semula, zon RBS (resistance become support) pada 1.30000 akan dituju harga sebelum harga memberi isyarat arah pergerakan selanjutnya.
Sekiranya harga turun lebih rendah menembusi zon tersebut, pelabur akan menjangkakan trend bearish pada carta GBP/USD dengan penurunan berpotensi mencecah ke bawah paras 1.28000 yang turut menjadi zon tumpuan harga sebelum ini.
Kenyataan Gabenor BOE, Andrew Bailey akan menjadi tumpuan para pelabur yang akan mempengaruhi pergerakan susulan matawang Pound dalam pasaran.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pilihan Raya Georgia Tentukan Arah Pergerakan EUR/USD Hari Ini

Pengukuhan US dolar pada Selasa tidak bertahan lama selepas kembali menyaksikan mata wang tersebut susut semula sehingga penghujung sesi New York.
Memberi kejutan awal buat pelabur di sesi Asia pagi ini, nilai US dolar menjunam mendadak sebelum stabil semula berikutan pasaran memberi reaksi terhadap kiraan undian pilihan raya Georgia yang sedang berlangsung.
Dilaporkan Demokrat dilihat mendahului kiraan undian bagi kedua-dua kerusi yang dipertandingkan. Kemenangan Demokrat akan memberi lebih sokongan terhadap bakal Presiden Joe Biden di Senat nanti.
Pada carta pasangan mata wang utama EUR/USD, harga kembali pamerkan kenaikan semula ke zon resistance 1.23000 pada sesi New York semalam sebelum perlahan di sekitar zon tersebut sehingga sesi New York berakhir.
Sesi Asia pada pagi ini melihatkan harga melonjak mencatatkan paras ketinggian terbaru sekitar 1.23250 susulan reaksi pasaran dengan kiraan undian pilihan raya Georgia.
Namun harga susut semula di bawah paras 1.23000 dan jangkaan pergerakan harga yang agresif sehingga keputusan undian yang muktamad.
 Jika US dolar terus susut selepas ini, harga berpotensi untuk melonjak lebih tinggi dengan reaksi awal pelabur terhadap jangkaan rangsangan lebih hebat oleh Presiden yang baru untuk membangungkan semula ekonomi Amerika Syarikat.
Harga pada carta EUR/USD bakal bergerak lebih tinggi dengan sasaran harga boleh mencapai sehingga ke paras ketinggian 1.25000.
Namun jika US dolar kembali mengukuh semula dalam pasaran, harga akan ditekan lebih rendah semula ke zon sokongan RBS (resistance become support) sekitar 1.22500.
Penurunan lebih rendah harga akan menuju pula ke zon RBS lebih rendah sekitar 1.21800-1.20900.
Lihat gambar carta pasangan mata wang EUR/USD di bawah untuk rujukan analisis teknikal.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


AUD/USD Gagal Teruskan Penurunan Selepas Minit Mesyuarat RBA Diterbitkan

Dagangan dolar Australia pada awal sesi pasaran Asia menunjukkan penyusutan menjelang minit mesyuarat bank pusat Australia diterbitkan.
Namun, setelah minit diterbitkan matawang dolar Aussie dilihat tidak memberi reaksi yang ketara dengan pergerakan harga lebih mendatar.
Bank pusat Australia (RBA) menjangkakan bahawa ekonomi Australia akan mengalami kejatuhan sehingga September berikutan krisis Coronavirus yang melanda.
Pakej rangsangan yang dilaksanakan dilihat berkemungkinan tidak mampu menyokong perbelanjaan pengguna ekoran penutupan aktiviti ekonomi.
Gabenor Philip Lowe dalam kenyataannya memberitahu kadar faedah yang rendah bakal dikekalkan untuk tempoh yang lebih lama.
Sentimen pasaran yang berisiko juga dilihat tidak memihak kepada dagangan Aussie dalam waktu terdekat ini.
Pergerakan harga pada carta pasangan matawang AUD/USD menujukkan penurunan sedikit rendah berbanding pergerakan mendatar harga pada permulaan minggu.
Harga yang bergerak di bawah paras halangan Moving Average 50 (MA50) pada rangka masa 1 jam pergerakan harga meneruskan penurunan pada awal sesi Asia hari ini menguji paras penting pada 0.6300.
 Namun, penurunan harga dilihat agak terbantut dengan harga mula pamerkan kenaikan sehingga awal sesi Eropah bermula.
Harga berkemungkinan akan menyambung semula penurunan lebih rendah melepasi paras 0.6300 dan cuba untuk melepasi paras terendah dagangan minggu lalu sekitar 0.6270.
Penurunan seterusnya akan menguji zon RBS (resistance become support) di paras 0.6200.
Sebaliknya jika harga meneruskan kenaikan lebih tinggi melepasi halangan dinamik MA50, harga akan menguji paras ketinggian semalam hampir menyentuh 0.6400.
Seterusnya paras resistance pada ketinggian 0.6440 yang gagal ditembusi Ketika diuji pada kenaikan harga minggu lalu.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Emas Junam Bawah $1,900 Pertama Kali Sejak Mac!

Pelabur tak senang duduk tengok pergerakan harga emas di sesi New York semalam yang agak rancak susulan reaksi pasaran terhadap data yang diterbitkan.
Ekoran pergerakan emas yang dipengaruhi oleh US dolar, data ekonomi Amerika Syarikat (AS) yang diterbitkan di sesi New York telah memberi impak.
Bacaan akhir bagi pertumbuhan ekonomi AS untuk suku pertama mencatatkan lonjakan angka yang mengejutkan, memberi reaksi positif terhadap pergerakan US dolar dalam pasaran.
Meneliti carta harga XAU/USD yang mengukur nilai emas berbanding US dolar, harga telah menjunam ketika reaksi awal data diterbitkan yang menyokong pengukuhan US dolar.
Harga emas susut mencecah hingga sekitar 1893.00, menandakan kejatuhan pertama kali emas di bawah paras 1900.00 sejak pertengahan Mac lalu.
Namun, harga emas tidak menunggu lama untuk melantun semula sehingga ke paras 1913.00 dan dilihat menguji halangan Moving Average 50 (MA50) pada rangka masa 1 jam di carta XAU/USD tersebut.
Malangnya harga gagal melepasi halangan itu dan mendatar perlahan hingga menutup dagangan di penghujung sesi New York sekitar 1908.00.
 Harga kekal bergerak perlahan di sekitar tersebut menyambung dagangan pada sesi Asia dan Eropah hari ini (Jumaat).
Jika sekiranya harga emas masih melanjutkan penurunan di sesi-sesi akhir ini, paras 1900.00 akan cuba dilepasi sekali lagi untuk catatkan paras terendah terbaru lagi.
Sasaran seterusnya adalah menuju hingga ke sekitar 1800.00 yang turut menjadi paras tumpuan penting harga.
Sebaliknya, jika berlaku lonjakan di penutup minggu ini, harga akan disasarkan untuk menuju semula sekitar 1920.00.
Untuk kenaikan lebih tinggi yang diteruskan, zon sekitar 1932.00 yang menjadi rintangan sebelum ini adalah tumpuan berikutnya.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Pergerakan Harga Emas Kekal Bikin Pelabur Runsing

Laporan data pekerjaan ADP sektor swasta Amerika Syarikat (AS) yang diterbitkan melebihi daripada jangkaan sama sekali tidak langsung menyokong harga emas untuk menyusut lebih rendah.
Namun para pelabur kekal mengambil aspek tersebut sebagai faktor yang menggembirakan bagi jangkaan penerbitan data laporan pekerjaan NFP bagi bulan September pada Jumaat.
Walau bagaimanapun, hasil perbendaharan AS 10 tahun yang dilihat membuat penurunan ke paras 1.52% daripada 1.57% telah memacu US dolar untuk kembali didagangkan lemah pada sesi New York semalam.
Melihat kepada carta harga XAU/USD yang mengukur nilai emas berbanding USD, harga emas hanya membuat rebounce pada zon RBS (resistance become support) 1746.00 sebelum melonjak semula.
Lonjakan semula yang berlaku tampaknya kembali menguji zon SBR (support become resistance) 1760.00 yang merupakan benteng paling kukuh meskipun sudah diuji berulang kali pada sebelum ini.
Dagangan sesi Eropah hari ini (Khamis) menyaksikan pergerakan harga emas sedikit susut semula dan menguji paras 1760.00 pada ketika menuju ke pembukaan sesi New York.
 Penurunan melepasi zon tersebut berkemungkinan harga mampu kembali mencecah zon RBS 1740.00 dan akan dirujuk oleh para pelabur bagi melihat respon pergerakan harga yang selanjutnya.
Jika pada kali ini harga berjaya menembusi zon RBS itu, jangkaan harga akan menguji semula zon sokongan 1720.00 bagi memberi isyarat untuk mengekalkan trend bearish.
Namun sekiranya pergerakan harga mampu mengorak langkah melepai zon SBR 1760.00, kebarangkalian harga berkemungkinan akan menuju ke zon SBR yang lebih tinggi sekitar 1780.00 pula.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pandangan Kalendar Ekonomi Mingguan 23 – 27 Mei 2016

Dollar AS menghadapi minggu yang positif, terkesan daripada sokongan Feds. Laporan perkembangan GDP UK dan AS, tempahan barangan tahan lama AS dan laporan tinjauan ekonomi Jerman adalah dijangka menjadi pemacu utama pergerakan pasaran minggu ini.
Sedikit ulasan minggu lepas:
FOMC Federal Reserve AS menyiarkan minit mesyuarat dasar kewangan bulan April lepas, di mana ia menunjukkan sokongan yang semakin meningkat untuk kenaikan kadar pada bulan Jun depan. Majoriti ahli jawatankuasa mengatakan bahawa jika data ekonomi konsisten dengan pertumbuhan ekonomi pada suku kedua, mereka akan menggesa kenaikan kadar pada bulan Jun.
Ucapan susulan dari Presiden Feds New York Encik William Dudley juga membuka pintu untuk kenaikan pada bulan Julai, selepas Referendum keahlian EU di UK. Dalam apa jua keadaan terdapat peralihan agresif dan ianya menyokong Dollar. Di UK, sokongan lebih kepada kempen pemilihan “pro-kekal” membantu Pound. Matawang komoditi pula berada di bawah tekanan.
Berikut adalah agenda utama dalam kalendar Forex minggu ini:
Jom kita lihat:
Selasa, 5:00 Petang
ZEW Sentimen Ekonomi Jerman:  Sentimen ekonomi di Jerman meningkat semula pada bulan April, meningkat mendadak kepada 11.2 mata daripada 4.3 mata pada bulan sebelumnya. Bacaan adalah jauh lebih baik daripada anggaran 8.2 mata dan ZEW berkata data itu dipengaruhi oleh data ekonomi yang lebih baik dari China, walaupun ia masih menimbulkan risiko kepada pertumbuhan eksport Jerman. Tambahan pula, kemungkinan UK keluar dari EU menimbulkan risiko lain terhadap ekonomi terbesar di Eropah itu, ekoran China dan UK adalah rakan dagangan terbesar di Jerman. Kenaikan seterusnya kepada 12.1 mata adalah dijangka pada kali ini.
Rabu, 4:00 Petang
Ifo Iklim Perniagaan Jerman:  Sentimen perniagaan Jerman menurun sedikit kepada 106.6 mata, walaupun pasaran mengharapkan kenaikan kepada 107.1 mata. Syarikat-syarikat kurang berpuas hati dengan keadaan perniagaan semasa mereka, manakala jangkaan perniagaan meningkat kepada 100.4 mata daripada 100.0 mata pada bulan Mac lalu, kesan dari pengeluar yang menaik taraf rancangan pengeluaran mereka. Ahli ekonomi dari IFO institut percaya aktiviti ekonomi Jerman akan menunjukkan pertumbuhan 0.6%, manakala suku kedua dijangka lebih lemah dengan kadar pengembangan 0.3%.  Sentimen perniagaan dijangka mencecah 106.9 mata pada laporan kali ini.
Rabu, 10:00 Malam
 Keputusan Kadar Kanada:  Bank Pusat Kanada mengekalkan kadar penanda aras pada 0.5% pada bulan April dan seolah-olah tidak mahu apa-apa perubahan dalam beberapa bulan akan datang. Aktiviti ekonomi Kanada telah meningkat pada suku pertama. Bank of Canada (BoC) menjangka pertumbuhan ekonomi akan berterusan pada tahun ini, dengan menaik taraf anggaran asal kadar pertumbuhan tahunan sebanyak 1.4% kepada 1.7% untuk tahun 2016. Bagi tahun yang akan datang, 2017, BoC menjangka pertumbuhan sebanyak 2.3%. Walau bagaimanapun kekurangan pelaburan perniagaan akan menjadi kuasa negatif yang mungkin melambatkan kadar pengambilan pekerja dan menjejaskan pertumbuhan ekonomi. BoC dijangka tidak akan mengubah dasar monetarinya pada bulan ini.
Rabu, 10:30 Malam
Inventori Minyak AS:  Inventori minyak mentah AS bertambah sebanyak 1.3 juta tong, meleset dari ramalan untuk pengurangan besar sebanyak 3.1 juta tong. Perdagangan minyak mentah kekal di atas paras $48 setong. Harga kekal tinggi disebabkan oleh masalah pengeluaran seperti kebakaran hutan besar-besaran di Alberta, Kanada pada awal bulan ini.
Khamis, 4:30 Petang
Data GDP UK:  Ini adalah anggaran kedua untuk suku pertama 2016. Menurut anggaran pertama, ekonomi berkembang pada kadar yang lebih perlahan sebanyak 0.4%. Kelembapan ini mungkin berkaitan dengan ketidakpastian mengenai keputusan referendum ‘Brexit’. Jumlah itu mungkin akan disahkan dalam laporan kali ini.
Khamis, 8:30 Malam
Tempahan Barang Tahan Lama AS:  Tempahan untuk barangan tahan lama meningkat kurang daripada yang dijangkakan pada bulan Mac, mencapai 0.8% selepas penurunan 3.0% pada sebelumnya.  Permintaan yang lemah bagi barangan tahan lama mencadangkan jualan global lembap dan perbelanjaan pengguna AS yang kurang terus memberi kesan pada tempahan. Pakar ekonomi menjangkakan tempahan meningkat 1.9%. Sementara itu, tempahan teras yang tidak termasuk pengangkutan menurun 0.2% pada bulan Mac selepas jatuh 1.3% pada bulan sebelumnya. Tempahan Barangan Tahan Lama dijangka meningkat 0.3% pada bulan April, dan tempahan teras juga dijangka mencatat kenaikan yang sama.
Tuntutan Pengangguran AS: Laporan mingguan tuntutan bantuan pengangguran menunjukkan penurunan sebanyak 16 ribu dalam jumlah tuntutan minggu sebelumnya, yang mencapai 278 ribu. Laporan ini adalah minggu ke-63 di mana tuntutan berada di bawah tahap 300 ribu, sekaligus menunjukkan pasaran pekerjaan yang sihat. Purata bergerak empat minggu meningkat sebanyak 7,500 kepada 275,750 daripada purata minggu sebelumnya sebanyak 268,250. Walaupun trend positif masih berterusan, pasaran buruh telah mula perlahan sejak dua bulan lalu, tetapi ahli ekonomi percaya pasaran pekerjaan akan mendapatkan semula kekuatan pada suku kedua bersama-sama dengan kenaikan yang dijangka dalam pertumbuhan ekonomi. Jumlah tuntutan mingguan dijangka menurun sedikit kepada 275 ribu pemohon.
Jumaat, 8:30 Malam
Data GDP AS:  Menurut anggaran pertama, ekonomi nombor 1 dunia mula perlahan dan hanya maju sebanyak 0.5% dari segi tahunan. Dalam semakan pertama, naik taraf kecil kepada 0.8% adalah dilihat kesan dari beberapa data ekonomi yang lebih baik. Pada tahun-tahun kebelakangan ini, pertumbuhan suku pertama adalah lemah dan kadang-kadang cuaca dipersalahkan, walaupun ianya baik buat masa ini.
** Semua masa dalam waktu Malaysia dan yang sewaktu dengannya GMT +8


Analisis GOLD – Pelabur Dah Risau Bila Emas Mula Menunduk Ke Bawah!

Dagangan komoditi emas pada minggu lalu dilihat gagak untuk melanjutkan corak bullish apabila nilai emas di penghujung minggu kian merosot semula.
Sementara itu, US dolar yang menjadi pemacu perubahan nilai emas semasa dalam pasaran berkemungkinan akan menambahkan tekanan pada minggu ini.
Situasi penularan Covid-19 di China yang semakin membimbangkan pada awal minggu ini dengan kematian baru yang dilaporkan, berpotensi untuk mengukuhkan semula US dolar sebagai mata wang safe-haven.
Jika menilai pergerakan harga pada carta XAU/USD yang mengukur nilai emas berbanding US dolar pada minggu lalu, harga telah menguji zon rintangan pada 1786.00 yang menjadi paras tertinggi dicapai untuk tempoh dagangan 3 bulan.
Namun, selepas mencapai paras tertinggi terbaru tersebut pada pertengah minggu, harga mula pamer penurunan sehingga ke penutup dagangan minggu tersebut.
Harga yang turut bergerak di bawah halangan Moving Average 50 (MA50) pada pergerakan di rangka masa 1 jam carta XAU/USD menjadi petunjuk awal perubahan trend bearish buat emas.
Selepas melepasi zon tumpuan pada 1760.00, harga telah menutup dagangan di sesi terakhir sekitar paras 1750.00.
 Menyambung pembukaan awal minggu di sesi Asia pagi ini, pergerakan harga emas perlahan dan menunjukkan sedikit penurunan dan mendatar di sekitar 1744.00 menuju ke sesi Eropah.
Penurunan lanjut harga dijangka akan menguji zon 1740.00 sebelum meneruskan lagi penurunan lebih rendah ke zon tumpuan 1720.00.
Namun, jika harga pantul membuat kenaikan semula, zon 1760.00 dilihat menjadi zon awal yang akan diuji sebelum pelabur menilai perubahan trend harga emas semula.
Melepasi zon tersebut dan juga menembusi halangan MA50 akan menjangkakan harga dipacu lebih tinggi menuju semula zon ketinggian dicapai minggu lalu pada 1786.00 sebelum sasaran akan beralih pada 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kedudukan Terkini Matawang, Harga Minyak Dan Emas Naik Dalam Pasaran Eropah

Forex
Matawang Australia dan New Zealand dolar hampir tidak berubah berbanding U.S dolar pada hari Selasa.
AUD menyusut sebanyak 0.13% kepada 0.7540 berbanding U.S dolar setakat jam 04.50 petang. Matawang NZD juga menyusut sebanyak 0.19% kepada 0.6795 setakat jam 04.50 petang. Bacaan ini mencapai bacaan tertinggi 17 bulan lalu pada 0.6780.
Penyusutan matawang Aussie adalah disebabkan :

Kenyatan minit mesyuarat oleh bank pusat Australian (RBA) yang menyatakan ekonomi Australia secara kesuluruhan berada pada landasan yang betul dan dijangka tidak ada peningkatan kadar faedah dalam masa terdekat.

Indeks US dolar yang mengukur kekuatan matawang greenback berbanding enam matawang yang lain menyusut sedikit sebanyak 0.09% kepada 93.92 dalam sesi dagangan Eropah pada hari Selasa.
Matawang Euro mengukuh sedikit sebanyak 0.13% kepada 1.1748. GBP/USD juga mengukuh sebanyak 0.08% kepada 1.3246 setakat jam 04.50 petang.
Pengukuhan Euro didiorong oleh beberapa faktor :

Penyusutan U.S dolar akibat pelabur melihat pelan reformasi cukai itu tidak menunjukkan kemajuan. Pelabur mengambil sikap berhati-hati.
Pelabur mengambil sikap berhati-hati terhadap ketidakpastian politik di Jerman.

Pengukuhan matawang pound adalah disebabkan:

Kemajuan rundingan antara kerajaan Uk dan kesatuan Eropah bekenaan perjanjian kewangan selepas Brexit.

 Minyak
Harga minyak meneruskan kenaikan dalam pasaran Eropah pada hari ini.
Minyak mentah WTI (West Texas Intermediate) bagi kontak penghantaran Disember naik sebanyak 0.19% kepada $56.53 setakat jam 04.50 petang. Harga semasa kini melepasi paras tertinggi dua tahun lalu iaitu di $56.24 setong.
Minyak Brent pula yang didagang ICE Future Exchange di London naik sebanyak 0.39% kepada $62.46 setong setakat jam 04.50 petang.. Harga kini tersasar daripada harga tertinggi 2 setengah tahun lalu iaitu pada $64.65 setong.

Peningkatan harga minyak didorong tumpuan pelabur terhadap data mingguan inventori minyak mentah U.S dan pengeluaran minyak penyulingan.

Semalam, 20 November, harga minyak menunjukkan kejatuhan disebabkan;

Pedagang mengurangkan pelaburan dalam pasaran hadapan kerana kekuatiran terhadap pasaran.
OPEC dan non-OPEC juga dijangka akan memutuskan pelanjutan pemotongan pada 30 November dalam usaha untuk menolak harga ke paras yang lebih stabil. Pelanjutan pemotongan pengeluaran minyak itu masih menjadi tanda tanya.

Masalah utama yang dihadapi OPEC ketika ini ialah peningkatan aktiviti penggalian minyak oleh U.S. Aktiviti penggalian minyak U.S telah meningkat daripada 316 rig pada pertengahan tahun 2016 kepada 738 rig pada minggu lepas.
Emas
Harga emas melonjak naik daripada kejatuhan dalam sesi dagangan Eropah pada hari Selasa.
Pasaran hadapan emas bagi bulan Disember di Comex NYMEX naik sebanyak 0.43% kepada $1,280.83 per auns setakat jam 04.50 petang.

Pelabur memberi tumpuan pada permintaan emas selepas Presiden U.S Donald Trump menyenaraikan Korea Utara salah sebuah negara yang mendukung teroris.


Sentimen Terkini Pasaran Kewangan Pada Sesi Dagangan Asia

US dolar menyusut  semalaman berbanding matawang lain namun masih kekal tertekan sehingga kini berikutan matawang euro meneruskan pengukuhan. Hal ini didorong oleh jangkaan bahawa ECB akan memberi kenyataan terhadap program rangsangan kewangan.
Indeks US dolar berbanding enam matawang utama mengukuh keparas 93.47 pada awal pagi daripada bacaan semalam dan mula menyusut sehingga paras 93.42 setakat jam 8.55 pagi.
Matawang euro meneruskan pengukuhan berbanding US dolar sehingga mengukuh 0.32% kepada $1.181 dengan harapan ECB akan mengumumkan tarikh akhir program pelonggaran kuantitatif di mesyuarat minggu depan.
 Ketua ekonomi ECB, Peter Praet berkata pada hari Rabu, bank pusat akan membahaskan minggu depan sama ada untuk mengurangkan pembelian bon secara beransur-ansur ataupun tidak.
GBP/USD susut 0.01% berikutan kerajaan UK mengeluarkan rancangan selepas Brexit untuk sempadan Ireland termasuk pelan lain.
USD / CAD mengukuh 0.24% kepada C $ 1.2977 kerana kenaikan harga minyak namun terbatas disebabkan ketidakpastian yang sedang berjalan di sekitar perbincangan (NAFTA).
USD / JPY susut 0.39% disebabkan data KDNK ekonomi Jepun menguncup 0.4% sukuan pada suku pertama tahun ini.


Isu Yang Berlegar Menjelang Perjumpaan Trump Dengan Presiden Suruhanjaya Eropah

Pada awal pagi hari ini, Presiden US Donald Trump telah mengatakan pemimpin Eropah akan tiba ke Washington pada minggu hadapan bagi menyelesaikan masalah pengenaan tarif keatas kenderaan. Sementara penasihat ekonomi utama Trump mengatakan Presiden China, Xi Jinping masih lagi berdalih untuk mengadakan rundingan perdagangan.
Menjelang perjumpaan antara Trump dan Presiden Suruhanjaya Eropah Jean-Claude Juncker akan membincangkan mengenai tarif kereta dan Trump menyifatkan perkara tersebut sebagai sesuatu isu ”yang besar” dalam hubungan US-EU.
Trump menganggap bahawa tarif 10 peratus EU terhadap kereta adalah tidak adil jika dibandingkan tarif US yang hanya 2.5 peratus.
Selain itu Trump juga mengatakan bahawa jika rundingan yang bakal diadakan ini tidak adil maka kami akan memberi hukuman yang berat.
 Trump telah mengancam untuk menaikkan tarif yang lebih tinggi sebanyak 25 peratus ke atas kereta yang diimport. Terkini Setiausaha Perdagangannya, Wilbur Ross, sedang menjalankan kajian sama ada kenderaan dan bahagian import dapat mengancam keselamatan negara.
Dalam kenyataan berasingan, Larry Kudlow, yang mengetuai Majlis Ekonomi Rumah Putih, mengatakan Jean-Claude Juncker akan membawa tawaran penting dalam isu perdagangan.
Selain itu, Kundlow juga percaya bahawa Presiden Xi, sekarang ini tidak ingin membuat apa-apa kesepakatan walaupun perkara tersebut dikhendaki oleh pegawai bawahan termasuk penasihat ekonomi Xi. Walaubagaimanapun Xi enggan membuat perubahan pemindahan teknologi China dan dasar perdagangan.
Tamsilnya, ancaman tarif 25 peratus ini dapat memberi impak pada pengeluaran kereta Eropah dan Jepun. Juncker akan berkunjung ke Washington bagi mengajukan tawaran perdagangan pada minggu hadapan.


Analisis teknikal EUR/USD – Timeframe Daily – 7/5/2018

Harga EUR/USD masih dalam momentum bearish sejak minggu lalu setelah ia membuat penurunan yang mendadak hampir 200 pips dan membentuk bearish morubozu di timeframe weekly.  Secara teknikal, EUR/USD masih berpotensi untuk terus bearish ketika ini.
 Dan sekiranya ia tidak berjaya untuk breakout Key Support sekitar harga big round number 1.1930/00 ini, EUR/USD dijangkakan berpotensi untuk mulai melakukan retracement kenaikan dan target kenaikan adalah sekitar Key Resistance Zone 1.2064 – 1.2135 sebelum EUR/USD meneruskan lagi penurunan.
Jika breakout Key Support, kemungkinan EUR/USD akan meneruskan lagi penurunan pada minggu ini tanpa melakukan retracement yang tinggi. Jika bearish, target seterusnya yang berpotensi dicapai adalah 1.1850 atau lebih rendah ke 1.1714.
Kesimpulannya, minggu ini EUR/USD masih dalam perhatian dan akan diupdate dari semasa ke semasa potensi pergerakannya.


Para Pedagang Pound Meramalkan GBP Akan Lemah Walaupun Dengan Pengunduran Parti Brexit!

Para pedagang matawang pound meramalkan bahawa matawang GDP akan susut pada bulan hadapan berikutan risiko politik daripada pilihan raya bulan Disember walaupun selepas Parti Brexit menyatakan bahawa pihak mereka tidak turut serta bertanding dalam merebutkan kerusi di Pilihan Raya.
Pada bulan lepas, matawang GDP telah mengukuh sebanyak 1% berbanding US dolar selepas Perdana Menteri Boris Johnson dan Parti Konservatif beliau memegang suara dalam isu perjanjian Brexit. Dalam masa yang sama, Nigel Farage yang merupakan pemimpin Parti Brexit memilih menghindari daripada bertanding. Menurut kenyataan yang dikeluarkan oleh Bloomberg, pemain pasaran masih kekal berhati-hati dan menjangkakan matawang akan lemah.
 Menurut Jeremy Strecth, pengurus strategi Imperial Bank Kanada, ini menunjukkan terdapat kemungkinan bahawa pasaran masih belum yakin bahawa Parti Konservatif akan mencatat kemenangan majoriti pada bulan hadapan.
Keputusan pilihan raya yang bakal diadakan ini akan menentukan hala tuju pengunduran UK daripada Kesatuan Eropah. Pasaran masih berhati-hati kerana khuatir, undian akan berakhir tanpa majoriti sehingga parti gabungan yang diketuai pihak pembangkang akan menyebabkan rundingan Brexit terus berlanjut dengan Brussels atau referendum lain dikemukakan.
Matawang GBP menyusut berbanding US dolar sebanyak 0.02% pada paras 1.2848 setakat jam 10.30 p.m.


Bak Superman, USD Terbang Tinggi Merentasi Sesi Eropah

US dolar melanjutkan pengukuhan lebih tinggi dengan sokongan daripada Federal Reserve (Fed) yang masih hawkish dalam mengetatkan dasarnya.
Terdahulu, bank pusat Amerika Syarikat memutuskan untuk meningkatkan kadar faedah sebanyak 75 mata asas yang membawa kadar dana semasa ke paras tertinggi 14 tahun pada 3.75%-4.00%.
Namun, apa yang mengejutkan pelabur adalah apabila Pengerusi Jerome Powell terus menawarkan kenyataan hawkish, bertentangan dengan jangkaan pasaran bahawa ia akan mula memperlahankan pengetatan.
Ujar Powell, masih terlalu awal untuk menganggap bahawa Fed akan berhenti menaikkan kadar faedahnya kerana inflasi masih perlu diturunkan dengan ‘tegas’.
 Malah, beliau juga mengatakan kemungkinan bahawa kadar dana utama mungkin akan meningkat melebihi jangkaan sebelum ini, dengan pelabur kini melihatnya meningkat kepada 5% atau lebih tinggi.
Berbanding kebanyakan mata wang utama, indeks dolar yang mengukur kekuatan dolar greenback didagangkan meningkat pada 112.40 pada sesi Eropah.
Sementara itu, tumpuan kini disasarkan kepada mata wang pound yang kini merosot lebih rendah menjelang mesyuarat polisi Bank of England (BOE) pada sesi akan datang.
Pelabur turut menyaksikan kejatuhan mata wang utama lain seperti euro, dolar Aussie, kiwi, loonie dan yen yang dihentam oleh pengukuhan US dolar.
Tidak ketinggalan untuk susut sama adalah mata wang swiss franc yang dikecewakan oleh bacaan inflasi Switzerland yang lebih rendah daripada dijangkakan.


GBP/USD Masih Terperangkap Dalam Zon 100 Pips Harga

Sehingga ke penghujung minggu, harga pada carta pasangan mata wang GBP/USD dilihat kekal bergerak dalam zon 100 pips harga dengan rintangan pada paras 1.39000 sementara paras support pada 1.38000.
Kedua-dua mata wang US dolar dan Pound Sterling gagal untuk mendominasi antara satu sama lain berikutan masing-masing berdepan tekanan yang berbeza.
US dolar dilihat sedikit pulih pada penghujung minggu setelah terkesan oleh kenyataan dovish Pengerusi Federal Reserve (Fed) Jerome Powell yang memberi isyarat untuk mengekalkan dasar yang longgar lebih lama sekaligus akan memberi kesan penyusutan US dolar dalam pasaran.
Sementara, Pound pula menantikan pembukaan semula ekonomi UK pada minggu hadapan walaupun masih berdepan risiko penularan Covid-19.

Pada carta harga GBP/USD semalam, harga sekali lagi membuat kenaikan pada sesi Eropah ke paras rintangan 1.39000 sebelum menjunam semula ke paras support 1.38000 di sesi New York.
Harga yang bergerak di bawah paras halangan Moving Average 50 (MA50) pada rangka masa 1 jam boleh menjadi petunjuk awal untuk penurunan lebih rendah harga.
 Sekiranya harga turun di bawah paras 1.38000, penurunan lebih rendah akan dijangkakan ke paras sokongan minggu lalu sekitar 1.37400 sebelum menuju ke zon support utama pada 1.37000.
Zon 1.37000 masih kekal menjadi zon penting yang menyokong lonjakan semula harga seperti penurunan harga yang berlaku pada Mac dan April lalu.
Untuk situasi kenaikan harga pula, zon rintangan 1.39000-1.39200 masih perlu ditembusi sebelum harga memberikan isyarat lebih jelas untuk trend bullish.
Kenaikan seterusnya dilihat akan kembali menuju ke paras rintangan tumpuan pada 1.4000 yang berada pada zon SBR (support become resistance).
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Data Pekerjaan NFP Merekodkan Bacaan Positif

Matawang US dollar menguat selepas data NFP dikeluarkan pada pukul 8.30 malam tadi dengan kombinasi tiga data pekerjaan yang begitu memberangsangkan. Pair GBP/USD dilihat melemah sejurus data ini dikeluarkan.
Apa yang menyebabkan kenaikan US dollar? Data NFP menunjukkan tambahan pekerjaan di Amerika Syarikat yang meningkat 223,000 pada bulan Mei menurut laporan yang dikeluarkan oleh Jabatan Buruh A.S. Pasaran hanya menjangka tambahan sebanyak 189,000 pekerjaan dengan kadar gaji (Average Earnings) melebihi jangkaan pasaran.
 Data yang lebih penting iaitu kadar gaji (Average Hourly Earnings) naik 0.3% lebih tinggi berbanding jangkaan kenaikan 0.2% dan bacaan sebelum ini yang meningkat 0.1%.
Kadar pengangguran yang mencapai paras terendah 18 tahun yang lalu pada April kini terus merekodkan prestasi yang memberangsangkan kerana semakin berkurangan ke paras 3.8% dari 3.9% sebelum ini.
Namun, US dollar setakat pada pukul 8.38 malam dilihat melemah semula selepas daripada pergerakan volatile (turun-naik).


Statistik Pandemik Di UK Terhadkan Momentum Kenaikan Pada Carta GBP/USD

Matawang Pound Sterling dijangka didagangkan berisiko ekoran statistik pandemik di UK di tahap membimbangkan. Sejak 9 hari lepas, kes kematian akibat jangkitan COVID-19 di UK merekodkan peningkatan yang terpantas berbanding negara Eropah lain dengan jumlah korban telah mencapai angka 21,000.
Namun jika diperhatikan pergerakan harga, Pound masih lagi berjaya bergerak kukuh berbanding US dolar pada carta GBP/USD. Ini adalah berikutan US dolar bergerak lemah menjelang data-data ekonomi penting Amerika Syarikat beserta mesyuarat FOMC.
Rundingan Brexit yang masih lagi goyah juga menjadi faktor menyumbang kepada kebimbangan pelabur untuk matawang Britain tersebut.
Dengan penyusutan US dolar, harga pada carta GBP/USD berjaya pamerkan lonjakan pada dagangan semalam sekitar 110 pips menguji paras resistance 1.2500.
Namun harga kembali membuat penurunan semula pada sesi New York semalam ke paras sokongan Moving Average 50 (MA50) sehingga penghujung sesi.
Menyambung dagangan pada sesi Asia hari ini, harga kembali membuat kenaikan semula namun momentum kenaikan perlahan memasuki dagangan pada awal sesi Eropah.
 Harga dilihat akan menguji sekali lagi paras resistance pada ketinggian 1.2500 semalam sebelum meneruskan kenaikan ke paras lebih tinggi.
Paras ketinggian pada 1.2640 dilihat akan menjadi destinasi tumpuan harga pada kenaikan seterusnya.
Namun jika harga kembali membuat penurunan lebih rendah di bawah paras sokongan MA50, paras RBS (resistance become support) pada 1.24100 akan diuji.
Jika harga berjaya melepasi zon RBS tersebut, penurunan seterusnya akan menuju zon support sekitar 1.2250 yang diuji pada minggu lalu.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Adakah Data Pekerjaan Amerika Syarikat Malam Ini Bakal Merosotkan Lagi Pergerakan Euro?

Pasaran Asia didagangkan lemah ekoran kelemahan dalam Wall Street semalam dan melanjutkan penurunannya apabila data China menunjukkan imbangan perdagangan menurun kepada 34.46 bilion daripada 271 bilion dengan sektor eksport menjunam 16.6% sementara import menguncup sebanyak 0.3%.
Seperti biasa, sentimen pasaran yang lemah akan memberi kelebihan kepada matawang yang bersifat safe-haven khususnya matawang Yen. Bukan itu sahaja, Yen juga disokong oleh data domestik KDNK yang disahkan tinggi melebihi jangkaan dan sebelumnya. Ekonomi Jepun mencatatkan 0.5% suku ke suku pada suku Disember 2018, lebih kukuh daripada anggaran pasaran sebanyak 0.3% dan pulih daripada penguncupan 0.6% pada suku ketiga.
 Sementara itu, Euro merosot hampir 21 bulan rendah berbanding dolar pada hari Jumaat, ditekan oleh beberapa isyarat dovish dari Bank Pusat Eropah semalam (ECB). ECB berkata, waktu untuk langkah menaikkan kadar faedah telah dilanjutkan pada tahun 2020 dan unjuran terhadap pertumbuhan juga diturunkan.
Tambahan lagi, Bank pusat tersebut turut mengumumkan bakal melancarkan kempen pinjaman bank jangka masa panjang pada September 2019 bertujuan untuk merancakkan kembali aktiviti pertumbuhan ekonomi pada zon Eropah.
Menjelang pasaran New York malam ini, pelabur akan beralih tumpuan kepada laporan pekerjaan Amerika Syarikat bagi bulan Februari dimana pasaran menjangkakan 180,000 pekerjaan dicipta selepas kenaikan ketara pada Januari dengan bacaan 304,000.


Cuba Redakan Pasaran, Kenyataan Trump Gagal Merangsang Pergerakan USD

Dagangan USD kekal diniagakan menyusut manakala niaga hadapan saham AS pula dibuka rendah selepas Pusat Kawalan Penyakit dan Pakar Pencegahan AS (CDC) hari ini mengesahkan kes jangkitan coronavirus di California.
Penularan yang semakin meluas di luar China telah menimbulkan kebimbangan bahawa kesan ekonomi daripada sekatan perjalanan, gangguan rantaian bekalan dan kejatuhan permintaan mungkin lebih besar daripada yang dijangkakan sebelumnya.
Selain itu, Presiden AS Donald Trump memberi jaminan kepada rakyat Amerika bahawa risiko coronavirus masih berada di tahap sangat rendah dan beliau telah melantik Naib Presiden Mike Pence sebagai orang yang bertanggungjawab dalam menangani krisis tersebut.
Dalam taklimat yang disampaikan pagi tadi, Trump berkata pegawai kesihatan awam sedang bersedia untuk bertindak dalam menangani wabak itu. Beliau juga akan menerima apa-apa saja jumlah dana kecemasan yang diperuntukkan oleh Kongres.
 Sementara itu, penerbitan bacaan awal data pertumbuhan ekonomi GDP Amerika Syarikat malam ini, akan menjadi perhatian pasaran.
Di Eropah, dolar euro terus mengekalkan momentum pengukuhannya berbanding USD disokong oleh kenyataan Menteri Kewangan Jerman Olaf Scholz mengenai rancangan untuk menggantung hutang Jerman untuk sementara waktu untuk membantu kerajaan tempatan,
Sementara dalam ucapan malam tadi, Presiden ECB, Christine Lagarde pula mengalu-alukan rangsangan fiskal untuk menyokong ekonomi.
Pasangan matawang pound berbanding USD mencatat penurunan sekitar 100 pips ekoran kebimbangan mengenai belanjawan UK yang akan dibentangkan pada bulan depan mungkin akan mengecewakan pasaran yang menantikan rangsangan fiskal.
Penganalisis kini meragui sama ada akan ada peningkatan perbelanjaaan yang mencukupi untuk merangsang ekonomi dan merangsang kenaikan matawang pound seperti yang dijangkakan sebelum ini.
Mengikuti perkembangan Brexit pula, Ketua Perunding Brexit EU Michel Barnier memberitahu bahawa jika Britain dapat memeberi jaminan bagi persaingan yang adil, EU bersedia untuk menawarkan akses keutamaan ke pasarannya kepada UK.


Keluar Dari Zon Sideway, EUR/USD Akhirnya Tembus Semula $1.1000!

Pergerakan pasaran yang bercampur pada minggu lalu dan membuatkan US dolar bergerak tak menentu sepanjang minggu, pelabur terpaksa menyaksikan pergerakan harga yang mendatar pada carta pasangan mata wang EUR/USD.
Namun, senario berbeza pada dagangan yang bersambung di awal minggu ini apabila harga telah berjaya melonjak keluar dari julat mendatar tersebut.
Harga akhirnya melonjak melepasi paras penting 1.1000 untuk mengatasi ketinggian minggu lalu dan dijangka menyambung semula corak bullish yang dipamerkan sebelum ini.
Ini didorong oleh penyusutan semula US dolar dalam pasaran seperti pandangan yang dilontarkan oleh penganalisis berkenaan dasar monetari Federal Reserve (Fed) yang bakal lebih diperlahankan.
Jangkaan kenaikan kadar faedah sebanyak 25 mata asas oleh Fed pada mesyuarat awal Mei sebelum menamatkan langkah kenaikan kadar untuk memantau kesan terhadap ekonomi.
Menamatkan dagangan sesi New York, harga pada carta EUR/USD berjaya melanjutkan peningkatan sehingga hampir ke paras 1.10500.
 Peningkatan harga itu dilihat bakal mencabar ketinggian yang dicapai pada minggu terdahulu sekitar 1.10700.
Jika lonjakan bertenaga berjaya dipaparkan, mengatasi zon ketinggian tersebut akan mencatatkan paras ketinggian terbaru dengan sasaran seterusnya harga untuk menuju 1.12000.
Namun, waspada jika harga kembali menjunam semula di bawah paras 1.1000 yang akan menjadi isyarat untuk permulaan pergerakan bearish harga.
Jangkaan bagi penurunan harga yang berlaku adalah menguji zon support minggu lalu yang berada sekitar 1.0900.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


7 Berita Forex Penting Tumpuan Pasaran Minggu Ini (10-14 Ogos 2020)

Berikut merupakan sebahagian data-data ekonomi penting yang menjadi tumpuan pasaran sepanjang minggu ini.
Data Pekerjaan UK (Selasa 2.00 Petang): Penularan pandemik di UK dilihat kembali buruk selepas bandar-bandar utama bakal diarahkan dengan perintah berkurung termasuk bandar London. Sektor buruh di UK dijangka merosot pada Julai dengan penurunan pada indeks purata pendapatan serta kadar pengangguran diramalkan meningkat.
Sentimen Ekonomi Jerman Tinjauan ZEW (Selasa 5.00 Petang): Perkembangan ekonomi di Eropah juga menunjukkan kebimbangan dengan gelombang baru. Tinjauan dijangka mencatatkan penurunan pada angka bacaan, namun masih berada di atas paras 50 yang menunjukkan pengembangan ekonomi.
Mesyuarat Polisi Bank Pusat New Zealand (Rabu 10.00 Pagi): Sesi Asia pada Rabu bakal memberi tumpuan terhadap dagangan Kiwi berikutan keputusan mesyuarat polisi monetari oleh Reserve Bank of New Zealand (RBNZ) yang akan menggerakkan matawang New Zealand tersebut.
 Data Pertumbuhan GDP UK (Rabu 2.00 Petang): Bacaan awal bagi pertumbuhan Keluaran Dalam Negara Kasar (KDNK) UK untuk suku tahun kedua diramalkan menjunam sehingga -20.5% dan akan memberi tekanan terhadap dagangan Pound Sterling.
Data Inflasi AS (Rabu 8.30 Malam): Indeks harga pengguna AS untuk bulan Julai bakal menyusut dengan peningkatan semula kes Covid-19 di negara ekonomi terbesar dunia itu. Pelabur bimbang bandar-bandar utama akan kembali ditutup jika penularan berterusan dan akan melumpuhkan ekonomi.
Data Pekerjaan Australia (Khamis 9.30 Malam): Setelah melihat lonjakan pada angka pertambahan pekerjaan di Australia pada Jun, ekonomi diramalkan angka yang lebih rendah pada Julai dengan peningkatan sekitar 30,000 berbanding 210,000 sebelumnya.
Data Jualan Runcit AS (Jumaat 8.30 Malam): Kadar jualan untuk bulan Julai bakal terkesan selepas gelombang Covid-19 kembali melanda Amerika Syarikat. Isyarat lebih awal akan diperolehi melalui data inflasi pada Rabu.


GBP/USD Kekal Corak Bearish, Mesyuarat BOE Jadi Tumpuan

Carta harga pasangan mata wang GBP/USD masih meneruskan pergerakannya dalam trend bearish selepas keputusan mesyuarat FOMC awal pagi ini menjadi tumpuan.
Kenaikan harga pada mulanya dilihat menuju zon rintangan 1.37000 sebelum harga membuat penurunan semula ke zon support 1.36000 susulan kenyataan bernada hawkish oleh Federal Reserve (Fed) mendorong pengukuhan US dolar.
Harga masih bertahan atas zon support tersebut berikutan pelabur seterusnya berwaspada untuk mesyuarat dasar monetari bank pusat England pula pada sesi Eropah sebentar lagi.
Pelabur juga ingin melihat sama ada Bank of England (BOE) akan mengikuti jejak langkah Fed untuk melaksanakan pengetatan dasar ataupun akan terus mengekalkan polisi yang longgar.
Menjelang mesyuarat BOE, data ekonomi UK akan diberi perhatian terlebih dahulu untuk penilaian bagi sektor pembuatan dan perkhidmatan pada bacaan angka bagi bulan September.

Dengan pergerakan harga masih di bawah paras halangan Moving Average 50 (MA50) pada rangka masa 1 jam untuk isyarat trend bearish, harga berkemungkinan akan meneruskan penurunan lebih rendah melepasi zon support 1.36000 pada dagangan penghujung minggu.
 Penurunan yang diteruskan bakal menuju zon support seterusnya sekitar 1.35000 sekaligus mencatatkan paras terendah terbaru 8 bulan.
Sebaliknya jika harga membuat lonjakan semula, rintangan 1.37000 akan menjadi penghalang untuk kenaikan lebih tinggi.
Sekiranya momentum kenaikan harga diteruskan, harga bakal meneruskan pula kenaikan menuju zon SBR (support become resistance) pada 1.38000 yang menjadi tumpuan harga sebelum ini.
Pergerakan harga pada sesi Eropah sebentar lagi pasti bergelora buat Pound. Pelabur akan lebih bersedia berdepan sebarang risiko dalam pasaran.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pasaran Amerika Syarikat cuti Isnin nanti. Tahu Kenapa?

Isnin nanti merupakan cuti kepada pasaran Amerika Syarikat, yang mana hari tersebut adalah 4 Julai, merupakan sambutan hari kemerdekaan negara tersebut daripada negara mana? Mestilah daripada United Kingdom juga. Banyak betul UK jajah negara, patutlah dapat gelaran “negara yang mataharinya tidak pernah terbenam” yang menunjukkan betapa kuatnya mereka.
4 Julai pasaran Amerika Syarikat ditutup namun pelabur-pelabur tahu minggu hadapan merupakan minggu yang agak sibuk dengan high-impact news terutamanya :

Minit Mesyuarat FOMC
Laporan NFP

Sumber : Forex Factory
 Melihatkan laporan-laporan sebelum ini, dijangkakan tiada sebarang kenaikan interest rate untuk tahun ini dan hanya 50% kemungkinan dinaikkan pada tahun depan.
Selagi interest rate tidak dinaikkan, kita akan melihat perkembangan yang baik untuk pasaran saham dan risk appetite. Dengan itu, perkembangan pekerjaan juga dilihat positif dan ini akan menguatkan lagi US Dollar terutama apabila dibandingkan dengan Euro dan Pound yang masih dalam keadaan tidak stabil.
Perkembangan matawangan lain :

Euro
US Dollar
Japanese Yen
Pound Sterling
New Zealand, Australia & Canadian Dollar


Kemana Hilangnya Semangat Matawang Utama Dalam Sesi Asia?

Yen melemah pada hari ini berikutan pelabur amat menantikan pengumuman dasar bank pusat sebagai medium penting untuk penjelasan dasar.
USD/JPY didagang melonjak kepada 0.02%, manakala AUD/USD meningkat 0.03%.
USD/JPY, 30 minit
AUD/USD, 30 minit
Mesyuarat hari ini dianggap penting untuk melihat dengan lebih terperinci mengenai program pelongaran dasar termasuk pemotongan kadar ke dalam wilayah negatif, program pembelian asset oleh kerajaan, serta peraturan baru untuk pembelin bon didalam pasaran.
 Bank of Japan (BoJ) sebelum ini telah melaksanakan kadar faedah yang bernilai negatif serta mencetak wang bernilai $750 billion setahun untuk merangsang inflasi.
Juga di Jepun, data imbangan perdagangan bagi bulan Ogos dikeluarkan semalam dan dicatat tersasar dari ramalan.
Dalam masa yang sama, US Dollar Index yang mengukur kekuatan Dollar kali terakhir dinilai pada 95.97.
Semalaman, US Dollar kekal stabil berbanding matawang utama yang lain selepas pengumuman data sektor perumahan AS.
Jabatan Perdagangan AS melaporkan penurunan data perumahan sebanyak 5.8% berbanding bulan Julai. Bilangan permit perumahan yang dikeluarkan turut mendapat nasib yang sama apabila menurun sebanyak 0.4%.

Anda mahu ke Nova Scotia dan tinggal disana secara percuma? Baca artikel ini!


GBP/JPY Terus Terbang Mencakar Langit, Dasar Lemah Yen!

Matawang Pound kekal dengan ‘taringnya’ dalam mempamer penguasaan untuk memacu harga GBP/JPY terus meningkat di saat matawang Yen masih lagi terperosok di paras terendah sejak April 2019.
Seperti sedia maklum, Pound terus mencatat pengukuhan dek kerana kenyataan yang dinyatakan oleh Gabenor Bank of England (BOE), Andrew Bailey mengenai langkah untuk menaikkan kadar faedah.
Pergerakan harga pada carta GBP/JPY dilihat telah pun mencanak sekitar 200 pips pada penghujung minggu lalu dan setakat dagangan Oktober sahaja, harga sudah pamer lonjakan melebihi 800 pips.
Yang mana peningkatan harga yang dicatatkan juga telah memecahkan tembok paling ‘kebal’ pada sebelum ini di paras 156.000 untuk membuat paras ketinggian terbaharu bagi 5 tahun sejak Jun 2016.
Trend pergerakan harga tampaknya kekal bullish susulan harga masih didagangkan di atas paras halangan Moving Average 50 (MA50) pada rangka masa 1 jam meskipun harga sedikit susut pada sesi dagangan hari ini (Isnin).
Corak kenaikan yang lebih drastik berkemungkinan akan memacu harga menuju ke zon rintangan awal yang selanjutnya pada paras 158.000 pula yang mana zon tersebut pernah diuji pada sebelum ini.
 Manakala jika pergerakan harga terus cemerlang merekodkan trend kenaikan yang lebih tinggi akan menyaksikan harga menguji paras 160.000 dan seterusnya akan mencatat paras tertinggi terbaharu lagi.
Sekiranya harga kembali pamer penyusutan, zon rintangan yang sebelum ini bertukar menjadi zon RBS (resistance become support) 156.000 akan diuji untuk membuat HL (higher low) yang terbaharu.
Penurunan harga yang lebih rendah dijangka akan mencecah zon RBS selanjutnya pada 155.000 dan akan memberi petunjuk kepada pelabur untuk pergerakan harga membuat perubahan trend.
Lihat gambar carta pasangan matawang GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD Mengganas, Habis Semua Matawang Terciduk!

Pengukuhan US dolar terus menyerlah pada dagangan sesi Asia selepas bergerak lebih tinggi secara mendadak berbanding pesaing utamanya yang disokong oleh lonjakan hasil perbendaharaan AS.
Greenback diperdagangkan lebih kuat berbanding yen dengan meningkat ke paras ketinggian satu bulan selepas hasil bon AS 10 tahun melonjak ke tahap 1.64% buat pertama kali dalam tempoh enam minggu.
Peningkatan ini didorong oleh keyakinan pelabur bahawa Federal Reserve (Fed) akan terus berada di landasan untuk menaikkan kadar faedah pada tahun 2022 seperti dijangkakan sebelum ini.
 Sementara itu, hasil bon dua tahun, yang sensitif terhadap jangkaan kenaikan kadar, bersama-sama dengan hasil 5 tahun, melantun ke paras tertinggi sejak Mac 2020.
Mengikuti perkembangan mata wang Eropah, euro didagangkan suram pada sekitar harga 1.13000 berbanding USD, cuba mempertahankan kedudukannya selepas kejatuhan ketara pada sesi New York.
Dagangan pound sterling turut menyusut susulan lonjakan dolar greenback, tetapi masih mengekalkan keuntungan yang diraih daripada keputusan hawkish Bank Pusat England (BOE) yang telah menaikkan kadar faedah pada Disember untuk mengekang inflasi.
Mata wang Asia, dolar Aussie dan kiwi turut menjunam rendah disebabkan dagangan greenback yang lebih kukuh, membawa dagangan kedua-dua mata wang itu ke paras terendah satu minggu.


5 Berita Data Ekonomi Penting Tumpuan Pasaran Minggu Ini (28 Feb – 4 Mac 2022)

Berikut merupakan sebahagian daripada data-data ekonomi penting yang akan menjadi tumpuan pasaran sepanjang minggu ini.
Mesyuarat Polisi Bank Pusat Australia (Selasa 11.30 Pagi): Dalam kekecohan krisis geopolitik yang menyebabkan sentimen pasaran berisiko dan mendorong dolar Australia mengalami penyusutan, pelabur akan turut memberi perhatian terhadap keputusan mesyuarat polisi oleh Reserve Bank of Australia (RBA) dalam penetapan kadar faedah dan dasar monetarinya.
Data PMI Pembuatan AS Tinjauan ISM (Selasa 11.00 Malam): Bacaan data tinjauan oleh ISM bagi sektor pembuatan untuk ekonomi terbesar dunia bakal diramalkan meningkat dan akan menyokong pergerakan mata wang US dolar dalam pasaran.
 Mesyuarat Polisi Bank Pusat Kanada (Rabu 11.00 Malam): Bakal mengikuti langkah bank pusat England baru-baru ini, Bank of Canada (BOC) dijangka akan meningkatkan kadar faedah kepada 0.50% daripada paras 0.25% yang dikekalkan sebelum ini. Kadar faedah yang meningkat dijangka akan melonjakkan nilai dolar Kanada dalam pasaran.
Data PMI Perkhidmatan AS Tinjauan ISM (Khamis 11.00 Malam): Tinjauan bagi sektor perkhidmatan di Amerika Syarikat turut diramalkan sedikit meningkat menunjukkan perkembangan yang baik AS di permulaan tahun 2022.
Laporan Data Pekerjaan NFP AS (Jumaat 9.30 Malam): Menjadi tumpuan pelabur sebelum menutup dagangan minggu ini, laporan NFP bakal memberi impak khususnya buat US dolar. Bacaan data dijangka bercampur dengan pertambahan pekerjaan di AS untuk bulan Februari diramalkan sedikit rendah berbanding bulan sebelumnya sementara kadar pengangguran diunjur menurun.


USD Semakin Bersinar, EUR/USD Dijangka Terjun Lagi

US dolar pada dagangan awal minggu ini dilihat menunjukkan peningkatan pada prestasinya selepas penurunan nilai selama 7 minggu berturut-turut sebelum ini.
Pengukuhan terhadap matawang tersebut dilihat didorong oleh tindakan Presiden Donald Trump yang telah menandatangani 4 arahan eksekutif melibatkan sokongan fiskal dan pelabur melihat harapan untuk kongres akan mencari jalan penyelesaian secepat mungkin untuk mencapai kesepakatan rundingan.
Selain itu, faktor risiko dalam pasaran seperti ketegangan antara China dan Amerika Syarikat (AS) membuat para pelabur lebih berwaspada. Hal ini telah mendorong permintaan terhadap matawang USD sebagai safe-haven.
Selepas laporan data pekerjaan NFP pada minggu lalu, pasaran akan memberi tumpuan terhadap data inflasi AS pula untuk minggu ini yang mana akan mempengaruhi keputusan polisi bank pusat, Federal Reserve (Fed).
Pergerakan harga pada carta pasangan matawang utama EUR/USD dilihat semakin menunjukkan corak penurunan sejak Jumaat lalu.
Harga telah membuat penurunan selepas gagal melepasi resistance 1.19000 dan kini telah melepasi zon tumpuan 1.18000.
Harga kekal bergerak di bawah paras Moving Average 50 (MA50) pada rangka masa 1 jam pergerakan harga yang menunjukkan trend bearish.
 Sesi Asia pada pagi ini melihatkan harga turun menghampiri paras 1.17200 yang dilihat sebagai zon RBS (resistance become support) pada carta EUR/USD sebelum harga pantul semula.
Jika US dolar kekal mengukuh, harga bakal turun lebih rendah melepasi zon RBS tersebut dan bakal menuju zon RBS lebih rendah pada sekitar 1.16000.
Namun sekiranya harga kembali melonjak, zon tumpuan 1.18000 akan kembali diuji untuk harga meneruskan kenaikan lebih tinggi.
Kenaikan seterusnya akan kembali dijangkakan menuju zon resistance 1.19000 yang gagal ditembusi minggu lalu.
Bagi dagangan Euro pula, pelabur akan memberi tumpuan terhadap data sentimen ekonomi Jerman dan Eropah tinjauan ZEW.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


AUD/USD Akan Terjerumus Ke Paras Terendah Terbaru 2 Tahun Lagi?

Minit mesyuarat Reserve Bank of Australia (RBA) bakal diteliti oleh pelabur pada Selasa selepas kenaikan kadar faedah pada mesyuarat terbaru adalah lebih perlahan berbanding jangkaan.
Jangkaan kenaikan 50 mata asas kepada 2.85% dari 2.35% tidak kesampaian apabila RBA hanya menaikkan kadar kepada 2.60%.
Selain itu laporan data pekerjaan Australia pada Khamis juga akan menjadi tumpuan untuk penilaian bank pusat dalam penetapan dasar monetari selanjutnya.
Sentimen pasaran yang masih berisiko juga dilihat tidak memihak kepada dolar Australia yang menerima tekanan pengukuhan mata wang US dolar di penghujung minggu.
Ini dapat diperhatikan pergerakan harga pada carta pasangan mata wang AUD/USD yang menunjukkan pengukuhan pada dagangan Jumaat lalu selepas gagal untuk meneruskan corak kenaikan harga pada hari sebelumnya.
Kenaikan yang gagal melepasi zon SBR (support become resistance) 0.63500 kemudiannya mempamerkan penurunan semula sekitar 150 pips ke paras 0.62000 yang menjadi zon support buat harga.
Trend bearish harga kembali dinilai selepas harga bergerak semula di bawah paras halangan Moving Average 50 (MA50) pada rangka masa 1 jam di carta AUD/USD.
 Pergerakan harga perlahan menyambung dagangan di awal minggu ini dengan corak kenaikan yang lemah dipaparkan pada sesi Asia pagi ini, namun penganalisis menjangkakan harga lebih cenderung untuk meneruskan penurunan.
Jika harga membuat penurunan melepasi support 0.62000 yang dicecah minggu lalu, harga bakal mencatatkan paras terendah terbaru 2 tahun.
Penurunan harga berkemungkinan boleh mencecah sehingga ke sekitar zon 0.60000.
Namun, jika zon 0.62000 masih berjaya membendung kejatuhan lebih rendah harga minggu ini, kenaikan harga boleh dijangkakan untuk menguji sekali lagi zon SBR 0.63500 setelah melepasi halangan MA50.
Kenaikan lebih tinggi melepasi pula zon SBR 0.63500 tersebut akan mensasarkan zon rintangan pada 0.65300.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Protes Di China ‘Kacau’ AUD/USD Untuk Sambung Kenaikan

Rakyat China mula bertindak mengadakan protes di beberapa bandar-bandar utama ekoran membantas dasar sifar-Covid kerana dipercayai menjadi punca 10 orang terbunuh.
Ini adalah disebabkan langkah sekatan yang dilaksanakan dikatakan menghalang usaha menyelamat mangsa yang terperangkap di bangunan kediaman yang mengalami kebakaran.
Situasi tegang di ekonomi kedua terbesar dunia itu turut memberi kesan ketara terhadap pergerakan pasaran kewangan di awal minggu.
US dolar pamerkan pengukuhan semula sementara mata wang pulangan tinggi seperti dolar Australia dan New Zealand mengalami penyusutan yang sememangnya sensitif terhadap perkara buruk yang melanda ekonomi China.
Dapat diperhatikan pada carta harga pasangan mata wang AUD/USD, penurunan harga berlaku pada Isnin semalam selepas pergerakan harga pada penghujung minggu lalu menampilkan corak mendatar di zon 0.67800.
Harga jelas berada di bawah paras halangan Moving Average 50 (MA50) pada pergerakan 1 jam di carta AUD/USD di awal minggu ini sebagai indikasi trend bearish.
Penurunan harga sehingga penghujung sesi New York semalam telah mencecah ke sekitar 0.66400 sebelum melantun semula pada sesi Asia pagi ini (Selasa).
China State Council akan mengadakan persidangan pada jam 3 petang waktu tempatan dengan desas-desus bahawa dasar sifar-Covid akan ditamatkan.
 Ketika ini, situasi berisiko pasaran sedikit reda, namun pasaran masih kekal berhati-hati menjangkakan perkara lebih buruk boleh berlaku.
Kenaikan semula harga diliaht menguji paras tumpuan 0.67000 selain terhalang oleh paras MA50 untuk pelabur menilai petunjuk bagi pergerakan harga selanjutnya.
Jika harga menyambung semula penurunan hari ini, melepasi paras yang dicecah sebelum ini pada 0.66400 kemudiannya akan menguji paras sokongan minggu lalu sekitar 0.65900.
Penurunan lanjut yang diteruskan bakal menguji pula zon RBS (resistance become support) pada 0.65400.
Namun, jika risiko semakin reda, harga boleh menyambung corak kenaikan di sesi Asia sebentar tadi sebelum zon rintangan 0.67800 akan diuji sekali lagi minggu ini setelah gagal tembusi pada minggu lepas.
Kenaikan yang berjaya diteruskan akan catatkan paras ketinggian terbaru 11 minggu dengan sasaran berikutnya untuk dituju adalah pada 0.68400 dan 0.69000.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Berundur Dari Puncak Tertinggi, Ke Mana Arah Tuju USD?

Pengukuhan US dolar malangnya gagal dikekalkan selepas mata wang gergasi itu merosot dari sekitar puncak tertinggi 20 tahun berbanding pesaing utamanya.
Kemerosotan yang dicatatkan mungkin dipengaruhi oleh aktiviti pengambilan untung oleh pasaran menjelang penutupan dagangan akhir bulan Jun.
Walaupun menyusut, tetapi faktor fundamental semasa masih lagi menyokong raja mata wang itu berikutan pendirian dasar monetari Federal Reserve (Fed) yang hawkish dan kebimbangan terhadap risiko kemelesetan.
Data perbelanjaan pengguna peribadi (PCE) Amerika Syarikat teras yang diterbitkan meningkat 4.7% secara tahunan, mencerminkan penurunan selanjutnya pada bulan Mei tetapi kekal di paras tertinggi 40 tahun.
 Setelah menyentuh paras ketinggian baharu 24 tahun yang dicapainya pada Rabu, US dolar kembali merosot berbanding yen, terkesan oleh penurunan lebih rendah hasil bon AS 10 tahun.
Euro pula kekal berlegar pada paras terlemah lima tahun berbanding dolar greenback walaupun sedikit meningkat pada akhir sesi sebelum ini.
Di samping itu, dagangan pound juga terus diniagakan suram di tahap terendah lebih dua tahun berbanding USD, ditekan oleh kebimbangan terhadap inflasi di UK mungkin berterusan lebih lama menurut kata Gabenor bank pusat England (BOE), Andrew Bailey.
Di sisi lain, dolar Aussie dan New Zealand bergelut untuk mencatatkan peningkatan, memperlihatkan kedua-dua mata wang itu kekal didagangkan di paras terendah bulanan berbanding USD.


Disokong Pada Zon $1.2600, Pelabur Optimis GBP/USD Ke Paras Lebih Tinggi Minggu Ini

Pergerakan trend bullish harga masih lagi dipaparkan pada carta pasangan mata wang GBP/USD setakat penghujung minggu lalu.
Bersambung pada awal minggu ini, US dolar masih lagi dilihat bergerak lemah selepas data perbelanjaan peribadi pengguna di Amerika Syarikat (AS) yang dterbitkan suram mengekalkan momentum suram raja mata wang itu.
Walaupun Pound kekal dibayangi oleh kemelut isu Brexit, namun tetap berjaya untuk mengekalkan dagangan berbanding US dolar di paras ketinggian 4 minggu.

Pada Jumaat lalu, harga berjaya mencapai paras ketinggian sekitar 1.26600 dan menjadikan paras 1.26000 sebagai paras sokongan semasa buat harga.
Disokongan pada paras 1.26000 dan paras sokongan Moving Average 50 (MA50) pada rangka masa 1 jam di carta GBP/USD daripada jatuh lebih rendah, harga meneruskan corak kenaikan pada dagangan bersambung di awal minggu ini.
Ketinggian terbaru yang dilihat akan disasarkan oleh harga berada pada zon 1.27000 atau mungkin lebih tinggi untuk harga mencatatkan paras tertinggi terbaru 5 minggu.
 Namun pelabur perlu kekal waspada sekiranya harga mula memberikan isyarat perubahan trend selepas kehabisan momentum untuk meneruskan kenaikan.
Permulaan penurunan harga akan dilihat selepas harga susut di bawah paras paras 1.26000 dan bergerak di bawah paras halangan MA 50.
Pergerakan trend bearish harga akan memperlihatkan harga turun menguji zon RBS (resistance become support) pada 1.25000 sebelum pelabur menyaksikan penurunan lebih rendah seterusnya menuju sekitar 1.23000.
Pelabur berhati-hati dengan sebarang kejutan dalam pasaran menjelang laporan data pekerjaan NFP AS yang akan menjadi acara tumpuan utama pada penghujung minggu nanti.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pelabur Optimis EUR/JPY Akhiri Dagangan Minggu Ini Lebih Tinggi

Carta harga pasangan mata wang EUR/JPY meneruskan kenaikan lebih tinggi pada dagangan Rabu semalam menyambung lonjakan pada awal minggu.
Kenaikan harga dilihat lebih didorong oleh penyusutan bagi mata wang safe-haven Yen dipengaruhi oleh laporan berkenaan dasar bank pusat Jepun.
Terbaru, penggubal dasar Bank of Japan (BOJ) memberi amaran terhadap ketidaktentuan ekonomi semasa dengan prospek tidak jelas ekoran penularan Covid-19.
Sementara mata wang Euro pula dilihat bergerak agak stabil pada minggu ini selepas data sektor ekonomo yang diterbitkan pada awal minggu dinilai baik walaupun angka bacaan tidaklah begitu memuaskan.
Pelabur akan memberi tumpuan pula kepada laporan minit mesyuarat bank pusat Eropah yang akan dikeluarkan pada jam7.30 petang waktu tempatan hari ini.
Meneliti pergerakan harga carta EUR/JPY, harga yang melonjak di awal minggu dilihat mendatar di atas paras 128.600 sebelum melonjak melepasi paras 129.000 di sesi New York semalam.
Selepas mencapai paras tertinggi minggu ini sekitar paras 129.500, harga sedikit susut pada sesi Asia pagi ini dan dilihat paras 129.300 menjadi paras sokongan harga.
 Kenaikan harga akan dijangkakan semula menuju ke zon tumpuan 130.00 pula selepas zon tersebut diuji pada dagangan awal Ogos lalu.
Kenaikan lebih tinggi yang diteruskan kemudiannya dilihat akan ke paras rintangan 130.500 untuk mencataktan paras tertinggi terbaru 1 bulan.
Sebaliknya jika perubahan trend mula berlaku, penurunan harga dijangka untuk kembali menguji semula paras sokongan 128.600.
Seterusnya, penurunan yang diteruskan bakal menuju ke zon support pada 128.000 yang diuji pada minggu lalu, dan merupakan paras terendah harga dicecah untuk tahun ini.
Lihat gambar carta harga pasangan mata wang EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen & Pergerakan Harga Eur/Usd Setakat Hari Ini

Eur/Usd jatuh hampir 100 pip dalam dagangan hari ini dan ketika ini sedang didagangkan di sekitar 1.0663 yang mencatatkan penyusutan 0.82% dari harga penutup Isnin di 1.0748.
Kejatuhan ini telah menyebabkan ‘lower trendline‘ yang menaik ditembusi dalam ‘time-frame‘ empat jam. Pasangan matawang ini melemah selepas ucapan Presiden ECB Mario Draghi semalam.
Beliau berkata ECB tidak akan mengubah rangsangan monetari semasa dalam masa terdekat dengan inflasi masih lagi belum meyakinkan dan pihak mereka bersedia untuk meningkatkan amaun pembelian bon.
 Apa yang lebih memberi tekanan kepada matawang Euro ialah perkembangan politik di Perancis berikutan pilihanraya Presiden tidak lama lagi. Calon Presiden Marine Le Pen merancang untuk mengeluarkan Perancis dari Zon-Eropah jika beliau dipilih dan juga berikrar akan melindungi Perancis dari kesan buruk globalisasi.
Jika dilihat dalam ‘pergerkan harga’ minggu lalu ada sedikit isyarat awal yang menunjukkan Eur/Usd hendak melemah dengan ‘pinbar’ yang terbentuk dalam ‘time-frame’ daily pada Khamis.
EU 4-jam
EU daily


Mampukah USD Kekalkan Pengukuhan Pada Minggu NFP?

Dolar USD diniagakan mendekati paras tertinggi dalam tempoh dua minggu berbanding yen menjelang pengeluaran data yang meramalkan sektor pembuatan Amerika Syarikat (AS) kembali meningkat sekali gus akan mengurangkan kebimbangan terhadap kesan berterusan perang perdagangan.
Beberapa data ekonomi dan ucapan daripada bank pusat minggu ini akan mempengaruhi pergerakan mata wang utama memandangkan peniaga ingin memastikan sejauh mana tindakan yang akan diambil oleh pembuat dasar untuk meningkatkan pertumbuhan ekonomi.
Walaupun terdapat beberapa penggubal dasar Fed dijadualkan berucap minggu ini, namun tumpuan mereka lebih terarah kepada ucapan Pengerusi Fed, Jerome Powell pada Jumaat ini berhubung petunjuk mengenai arah dasar monetari AS.
 Sementara itu, Euro dicatatkan mencecah paras terendah dalam tempoh lebih daripada dua tahun berbanding dolar USD berikutan data ekonomi Jerman yang lemah memperkuatkan jangkaan bahawa dasar monetari di zon Eropah akan kekal akomodatif untuk tempoh yang panjang.
Selain itu, dagangan kiwi mengalamai penyusutan ke paras terendah sejak September 2015 berbanding dolar USD berikutan data New Zealand yang suram di samping jangkaan terhadap Reserve Bank of New Zealand yang akan mengurangkan kadar faedah pada November dan Februari.
Dolar Australia susut lebih rendah menjelang jangkaan pemotongan kadar faedah daripada Reserve Bank of Australia (RBA) pada Selasa manakala dagangan yen pula terus lemah susulan bank pusat Jepun (BOJ) menunjukkan kemerosotan keyakinan perniagaan pada suku ketiga ke tahap paling rendah dalam tempoh enam tahun.


Aduh! Matawang Utama Masih Lemah Disebabkan Faktor Ini

Meniti masuk ke pembukaan dagangan sesi Eropah, US dolar kekal didagangkan stabil di sekitar paras ketinggian dua minggu berbanding pesaing utamanya.
Sentimen berisiko dilihat terus membelenggu pasaran ketika kemelut antara Ukraine dan Rusia semakin meningkat menyebabkan pelabur beralih kepada aset dan mata wang safe-haven.
Ini sekali gus menyokong US dolar sebagai safe-haven untuk meningkat, selain ia juga mendapat dorongan menjelang mesyuarat polisi FOMC.
Sementara itu, mata wang sensitif risiko, dolar Aussie gagal mengekalkan keuntungan daripada bacaan inflasi Australia yang meningkat tinggi pada suku keempat menyebabkannya kekal didagangkan di sekitar paras terendah sejak Disember 2021.
 Dolar kiwi turut menderita disebabkan ketidaktentuan yang menghantui pasaran mata wang, membawanya jatuh ke tahap paling rendah sejak November 2020.
Mengikuti perkembangan mata wang Eropah, pound sterling terus melemah di paras terendah tiga minggu selepas dikecewakan oleh bacaan data pembuatan dan perkhidmatan yang menunjukkan pertumbuhan perlahan pada bulan Januari.
Euro turut merosot ke tahap terlemah dua minggu disebabkan pengukuhan US dolar dan kesuraman data perkhidmatan Zon Eropah pada Januari walaupun sektor pembuatan menunjukkan peningkatan.
Dalam pada itu, dolar loonie didagangkan susut pada paras terendah dua minggu berbanding greenback ketika tumpuan pelabur turut disasarkan kepada mesyuarat polisi Bank Pusat Kanada (BOC).


Jualan Runcit Kanada Bakal Memberi Impak Signifikan Kepada CAD Manakala Euro Pula Akan Dipandu Oleh Ucapan Mario Draghi

Matawang Dolar bergerak pasif pada dagangan hari ini selepas didagangkan positif semalam ekoran reaksi daripada kelemahan dalam sektor perkilangan Amerika Syarikat yang telah menyebabkan pasaran saham global merudum. Sebagai matawang bersifat safe-haven, kejatuhan pasaran global akan meningkatkan permintaan terhadap USD.
Menyentuh berkenaan sesi Eropah, data KDNK di Jerman dicatatkan menepati sasaran pasaran di mana bacaan kekal tidak berubah pada paras sifar. Tidak lama kemudian, data tinjauan IFO perniagaan di Jerman susut kepada 98.5 mata daripada 99.0 mata ramalan. Ini merupakan siri kejatuhan untuk kali ke enam berturut-turut sejak bacaan data November yang lalu.
Dalam zon Eropah pula, kadar inflasi tahunan menurun kepada 1.4% pada Januari 2019 seperti jangkaan pasaran dan perlahan untuk bulan ketiga berturut-turut.
 Dalam perkembangan pasaran Asia pula, NZD mengalami kejatuhan apabila laporan terbaru daripada bank pusat bahawa Timbalan Gabenor Reserve Bank New Zealand (RBNZ), Geoff Bascand menyatakan peningkatan pada modal simpanan bank (bank capital) akan mendorong kepada situasi pemotongan kadar faedah.
Tumpuan pasaran pada malam ini akan beralih kepada data ekonomi Kanada iaitu jualan runcit (retail sales) yang akan dikeluarkan pada jam 9:30 malam dimana pasaran meramalkan akan ada kenaikan dalam data ini memandangkan angka jualan runcit yang dikeluarkan pada peringkat kilang meningkat semalam.
Tidak lupa juga kepada ucapan Presiden ECB Mario Draghi yang dijadualkan berucap pada jam 11:30 malam di acara penyampaian ijazah di Universiti Bologna, Itali. Sebarang perubahan yang signifikan dalam ucapan beliau akan memberi implikasi kepada Euro.


Laporan Pekerjaan NFP Amerika Syarikat Merosot Beri Tekanan Terhadap USD

Indeks dolar Amerika jatuh ke paras terendah sejak penghujung Mac pada dagangan Jumaat lalu selepas Jabatan Buruh Amerika Syarikat mengeluarkan laporan pekerjaan NFP yang menunjukkan pertumbuhan pekerjaan yang perlahan untuk bulan Mei dan kadar pertumbuhan gaji juga adalah rendah berbanding jangkaan.
Pertambahan pekerjaan menurun kepada angka 75,000 pekerjaan berbanding 224,000 pada April dan meleset daripada jangkaan penurunan hanya 177,000 pekerjaan oleh pasaran. Sementara purata pendapatan per jam kekal rendah di paras 0.2% dan tidak mencapai jangkaan kenaikan 0.3% oleh pasaran.
Data yang lemah memberikan petunjuk terhadap kehilangan momentum pada aktiviti ekonomi dan bakal mempengaruhi keputusan Federal Reserve dalam mesyuarat penetapan kadar pada tahun ini. Jangkaan yang semakin tinggi terhadap penurunan kadar faedah menekan USD 1.2% lebih rendah pada minggu lalu.
Dagangan USD yang menjunam memberi peluang untuk matawang utama yang lain melonjakkan dagangan masing-masing terutamanya matawang anti-USD iaitu dolar Euro.
Sementara itu, laporan bahawa perkembangan rundingan migrasi antara Amerika Syarikat dan Mexico yang positif pada penghujung minggu lalu melonjakkan kembali matawang Peso Mexico berbanding USD yang lemah dengan bertujuan untuk mengelakkan perang tarif. Situasi tersebut sedikit melegakan pasaran dan menyokong sentimen pasaran semasa.
 Presiden Donald Trump sebelum ini telah mengancam untuk mengenakan 5% kadar tarif terhadap kesemua barangan Mexico jika Mexico tidak bertindak untuk mengetatkan lagi kawalan sempadan mereka.
Konflik yang berlaku tersebut telah meningkatkan risiko dalam pasaran dan memberikan manfaat untuk matawang safe-haven Yen untuk terus mengukuh. Di tambah lagi kejatuhan pada nilai dagangan USD, dapat dilihat dagangan pada pasangan matawang USD/JPY membuat penurunan ke paras rendah yang baru pada minggu lalu.
Pound Sterling pula melonjak ke paras tertinggi dua minggu pada Jumaat lalu disokong oleh data pekerjaan Amerika Syarikat yang merosot dengan jangkaan bahawa Fed bakal menurunkan kadar faedah pada mesyuarat akan datang.
Ketidakstabilan politik di UK masih lagi menjadi faktor yang menggugat nilai dagangan Sterling dalam pasaran. Para pelabur mengambil langkah selamat dan berwaspada terhadap dagangan Sterling beberapa minggu kebelakangan ini dengan kebimbangan terhadap penggantian jawatan Theresa May sebagai pemimpin Parti Konservatif dan juga jawatan Perdana Menteri yang baru.
Pantau berita-berita penting dalam pasaran kewangan sepanjang minggu ini untuk membantu anda merancang strategi dagangan yang lebih berkesan.


Data Kanada Dikeluarkan Namun Bercampur

Matawang US Dollar memacu tinggi melawan Canadian Dollar hari ini setelah data pekerjaan dan harga minyak mentah yang bercampur.
USD/CAD mencecah paras harga 1.2999 semasa bukaan sesi New York, mencapai paras tertinggi sejak 5 September.
USD/CAD 15 minit
 Statistik daripada Kanada melaporkan angka pekerjaan meningkat sebanyak 26,200 pada Ogos sekaligus menafikan jangkaan peningkatan sebanyak 15,000.
Pun begitu, kadar pengangguran meningkat sebanyak 7.0%.
Penurunan Canadian Dollar juga adalah diakibatkan oleh harga minyak mentah yang menurun hari ini diakibatkan oleh pelabur mengambil untung daripada sesi yang meninggi semalam.
Sementara itu sentimen pada matawang Greenback masih lagi lemah diakibatkan oleh laporan pengangguran yang dilihat lemah untuk menyokong kekuatan ekonomi.


EUR/USD Gagal Kekal Momentum Penurunan, Mampu Bangkit Semula?

Pemain pasaran semakin berhati-hati terhadap dagangan US dolar menjelang acara tumpuan pada awal pagi Khamis nanti iaitu mesyuarat FOMC bagi melihat keputusan penetapan dasar monetari oleh Federal Reserve (Fed).
Pelabur menantikan petunjuk lebih jelas berkenaan langkah untuk Fed mengurangkan pembelian aset (tapering) atau akan terus mengekalkan pelonggaran polisi dalam menyokong ekonomi.
Selepas pamerkan lonjakan pada penghujung penutup dagangan minggu lalu, US dolar kembali susut dari paras tertinggi 1 bulan dan bergerak perlahan semula menyambung dagangan awal minggu ini.

Tetapi tidak mustahil untuk US dolar kembali meneruskan pengukuhan seperti dilakukan pada Jumaat lalu. Namun, situasi tersebut dilihat agak sukar selain tekanan pada penurunan hasil perbendaharaan AS yang terus berlegar di bawah paras 1.50% walaupun pamerkan lonjakan semalam.
Jika diteliti pergerakan harga pada carta pasangan mata wang EUR/USD, harga gagal mengekalkan momentum penurunan drastik Jumaat lalu apabila harga gagal menembusi paras 1.20900 yang diuji pada zon support tersebut.
Namun pergerakan harga yang mendatar masih berlegar di bawah halangan Moving Average 50 (MA50) pada rangka masa 1 jam di carta EUR/USD yang masih memberikan isyarat untuk harga membuat penurunan.
 Jika harga berjaya menyambung penurunan di bawah zon support 1.20900-1.20600, harga bakal didorong lebih rendah menuju ke paras tumpuan 1.2000.
Namun sekiranya US dolar terus mengalami susut nilai sebelum mesyuarat FOMC, harga berkemungkinan akan meningkat lebih tinggi untuk kembali berlegar pada zon rintangan 1.21500-1.21800.
Melepasi zon tersebut akan memberi isyarat untuk harga meneruskan kenaikan lebih tinggi seterusnya menguji semula zon rintangan 1.22500 yang diuji pada minggu-minggu sebelum ini.
Turut menjadi tumpuan buat US dolar pada hari ini adalah terbitan data jualan runcit AS pada awal sesi New York malam ini.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Anda Tidak Akan Digelar Gila Jika Bercakap Seorang Diri Di Dalam Hotel Ini

Apabila berbicara mengenai hotel, pasti yang terbayang di minda kalian ialah suasana dan keselesaan yang begitu menenangkan.
Pun begitu, keunikan yang ada di Hotel Aloft ini tidak mungkin anda temui di mana-mana hotel lain di dunia!
Menjadi hotel yang berteknologi tinggi yang pertama di dunia, Aloft mula menggamit perhatian pengunjung apabila bilik-biliknya boleh dikawal hanya dengan menggunakan suara.
Tetamu hotel boleh berinteraksi hanya dengan arahan lisan untuk memberi sebarang arahan.
Sebagai contoh, apabila suhu bilik terlalu sejuk pada waktu malam, para pelanggan boleh mengikut command yang disediakan agar suhu pendingin hawa turun secara automatik.
Menakjubkan bukan?
 Pelanggan juga akan dibekalkan dengan tutorial langkah demi langkah untuk memberi arahan kepada teknologi yang digelar ‘Siri’ ini.
Teknologi ini dibangunkan oleh Aloft Starwood untuk mengembangkan industri ini.
Aloft Starwood juga sebelum ini telah mencipta perkhidmatan bilik dengan emoji serta bilik tanpa kunci yang pertama di dunia.
Selain itu, Aloft Starwood juga pernah membuat kelainan apabila meletakkan robot bersaiz kanak-kanak di kaunter penyambut tetamu hotel Hilton Mclean di Virginia untuk menyambut kehadiran tetamu.
Robot Aloft
Pada tahun lepas juga, dunia telah menyaksikan pembukaan hotel automatik yang pertama di dunia iaitu Henn-na Hotel di Jepun apabila menggunakan sepenuhnya robot sebagai kakitangan.


Indeks Harga Pengeluar Amerika Syarikat Lemah Pada Bulan September!

Harga pengeluar Amerika Syarikat mencatat kemorostan pada bulan September dan hanya mampu mendorong peningkatan tahunan paling kecil dalam tempoh hampir 3 tahun. Walaubagaimanapun, penganalisis berpendapat bahawa data ini boleh memberikan ruang kepada the Fed untuk mengurangkan kadar faedah pada bulan ini.
Jabatan Buruh melaporkan pada hari Selasa bahawa data inflasi pengeluar adalah lemah pada bulan September dan menambah lagi tekanan terhadap ekonomi Amerika Syarikat yang sedang bertumbuh dengan perlahan dan dihimpit dengan ketegangan perdagangan.
Indeks harga pengeluar jatuh sebanyak 0.3% pada bulan lepas berikutan kejatuhan dalam kos barangan dan perkhidmatan. Menurut Jabatan Buruh, kejatuhan ini merupakan kejatuhan terbesar sejak bulan Januari.
 Dalam tempoh 12 bulan, indeks harga pengguna (PPI) hanya mampu mencatat peningkatan 1.4% setahun pada bulan September. Peningkatan ini merupakan peningkatan paling rendah sejak November 2016, selepas mencat peningkatan 1.8% pada bulan Ogos. Pakar ekonomi menjangkakan bacaan PPI akan meningkat sebanyak 0.1% dan 1.8% setahun pada bulan September.
Dalam masa yang sama The Fed mensasarkan inflasi tahun ini mencapai bacaan 2% dengan berdasarkan kepada Indeks PCE yang menjadi ukuran polisi monetari. Pada bulan Ogos indeks PCE hanya mampu mencatat bacaan 1.8% setahun dan bacaan ini berada dibawah sasaran tahun ini.
Berdasarkan fakta-fakta ini, pakar ekonomi menjangkakan bank pusat Amerika Syarikat berkemungkinan akan mengurangkan kadar faedah mesyuarat polisi yang akan berlangsung pada 29-30 Oktober. Dalam masa yang sama, pakar ekonomi juga berpendapat bahawa perang dagang antara AS-China telah memberi kesan ke atas pelaburan perniagaan dan sektor pembuatan Amerika.


RBNZ Kekalkan Dasar Sama Seperti Jangkaan Pasaran!

Kiwi diniagakan agak lemah pada Khamis sejurus selepas kajian semula dasar oleh bank pusat.
Reserve Bank of New Zealand (RBNZ) mengekalkan kadar stabil pada rekod rendah 1.75 peratus pada Khamis. Sejurus selepas pengumuman tersebut, NZD/USD didagang stabil pada 0.7039, merosot sebanyak 0.04 peratus.
Menurut gabenor bank tersebut, Graeme Wheeler dalam satu kenyataan, dasar monetari akomodatif akan kekal untuk jangka masa yang agak panjang lagi. Hal ini bagi menyesuaikan dasar dengan ketidaktentuan global dan prospek antarabangsa.
US Dollar Index yang mengukur kekuatan US Dollar kali terakhir dinilai menjunam sebanyak 0.12 peratus kepada 99.43.
 Semalam, US Dollar merosot berbanding matawang lain kerana pelabur mempersoalkan kemajuan dasar ekonomi yang dibawa oleh Trump, yang terus mempengaruhi sentimen.
Para pelabur juga buat masa ini memberi tumpuan terhadap kekurangan kemajuan terhadap dasar Trump disamping data perumahan yang dicatat lebih lemah dari jangkaan.
Persatuan Hartanah Kebangsaan berkata pada Rabu bahawa data jualan rumah sedia ada menjunam sebanyak 3.7 peratus.
Dalam masa yang sama, Pound menjunam sedikit berbanding US Dollar gara-gara kebimbangan terhadap Brexit.
Tunggu Sekejap! Pengasas Amazon Ini Ada 3 Pesanan Penting Untuk Anda!